pythainlp/thai-wiki-dataset-v4 huggingface dataset:
เจ้าพระยาสุรบดินทร์สุรินทร์ฦๅไชย (บุญมี)

เจ้าพระยาสุรบดินทร์สุรินทรฦาไชย (บุญมี) เป็นอดีตเจ้าเมืองสวรรคโลก และเป็นบิดาของเจ้าพระยาพระคลัง (หน) กวีเอกคนหนึ่งในสมัยต้นรัตนโกสินทร์ตอนต้น
ประวัติ.
เจ้าพระยาสุรบดินทร์สุรินทรฦาไชย มีนามเดิมว่า บุญมี เป็นบุตรของพระยาเพชรบุรี (เรือง) เจ้าเมืองเพชรบุรีคนสุดท้ายในสมัยกรุงศรีอยุธยา พระญาติในสมเด็จพระเจ้ากรุงธนบุรีและเจ้าขรัวเงิน พระบิดาของสมเด็จพระศรีสุริเยนทราบรมราชินี สมเด็จพระอัครมเหสีในพระบาทสมเด็จพระพุทธเลิศหล้านภาลัย
ต่อมาได้เข้ารับราชการมีบรรดาศักดิ์ที่ "หลวงพิไชยราชา" ในช่วงการเสียกรุงศรีอยุธยาครั้งที่สอง หลวงพิไชยราชาได้ร่วมกับพระยาตากตีฝ่ากองทัพพม่าหนีพระราชอาญาออกไปทางทิศตะวันออก และได้กลายเป็นแม่ทัพสำคัญของสมเด็จพระเจ้ากรุงธนบุรี ได้รับการพระราชทานยศขึ้นเป็น "เจ้าพระยาพิไชยราชา รามราชแสนญาธิบดีศรีสัชนาไลย อภัยพิริยบรากรมพาหุ" เป็นเจ้าเมืองสวรรคโลก และได้รับพระราชทานบรรดาศักดิ์สุดท้ายที่ "เจ้าพระยาสุรบดินทร์สุรินทรฦาไชย"
เจ้าพระยาสุรบดินทร์สุรินทรฦาไชย สมรสกับท่านผู้หญิงเจริญ มีบุตรคือเจ้าพระยาพระคลัง (หน) เสนาบดีจตุสดมภ์กรมท่าในสมัยรัชกาลที่ 1 และกวีเอกในสมัยต้นรัตนโกสินทร์
จักรพรรดิหลิวซ่งเชิ่น

จักรพรรดิหลิวซ่งเชิ่น (อักษรโรมัน: Emperor Shun of Song #เปลี่ยนทาง) (8 สิงหาคม 467 – 23 มิถุนายน 479) พระนามว่า หลิว แชฺว่ เป็นจักรพรรดิองค์ที่ 9 พระองค์สุดท้ายแห่งราชวงศ์หลิวซ่งของจีน เขาขึ้นครองราชย์ในปี 477 หลังจากที่พระเชษฐาที่มีพระอุปนิสัยรุนแรง จักรพรรดิโฮ่วเฟ่ย์ ถูกลอบสังหารโดยองครักษ์ของเขา โดยมีนายพลเสี่ยว เต้าเฉิงยุยงอยู่เบื้องหลัง แต่ในช่วงรัชกาลสั้น ๆ ของพระองค์ ฐานะของพระองค์เป็นเพียงแค่หุ่นเชิดของเสี่ยว เต้าเฉิงเท่านั้น ในปี 479 เสี่ยว เต้าเฉิงบังคับให้เขายอมสละราชบัลลังก์จึงนับเป็นจุดสิ้นสุดของราชวงศ์หลิวซ่งและเริ่มต้น ราชวงศ์ฉีใต้ อย่างสมบูรณ์ ต่อมาในปีนั้น อดีตจักรพรรดิเชิ่นถูกสังหารโดยองครักษ์ที่ควรปกป้องพระองค์ และอีกไม่นานตระกูลหลิวก็ถูกสังหารเช่นกันจนหมด
พระราชประวัติ.
พระองค์พระราชสมภพในปี 467 และเห็นได้ชัดว่าพ่อแม่ของเขาคือ จักรพรรดิหลิวซ่งหมิง และพระสนมของจักรพรรดิหมิง คือ พระสนมเฉิน ฟ่าหรง แต่ในทางประวัติศาสตร์ไม่ได้ให้บทสรุปเกี่ยวกับความเป็นบิดามารดาที่แท้จริงมากนัก เรื่องราวทางประวัติศาสตร์ที่เขียนขึ้นในสมัยราชวงศ์ฉีใต้ ที่สืบเนื่องมา ระบุว่าจักรพรรดิหมิงไร้อำนาจ และแม้ว่าเขาจะมีบุตรชาย 12 คน แต่นั่นก็เป็นผลมาจากการที่เขาจับกุมนางสนมของพระเชษฐาและเอามาเลี้ยงดูถ้าเกิดเป็นเพศชาย หรือนางสนมของพระองค์เองมีบุตรกับผู้อื่น (อย่างไรก็ตาม ฮองเฮาของจักรพรรดิหมิง จักรพรรดินีหวัง เจิ้นเฟิง มีพระธิดาสองคน แม้จะไม่มีพระโอรส ซึ่งมีข้อโต้แย้งข้อมูลดังกล่าว เนื่องจากดูเหมือนไม่น่าเป็นไปได้ที่จักรพรรดิหมิงจะทำเช่นนี้กับเด็กผู้หญิง—อันที่จริง ข้อกล่าวหาดังกล่าวระบุว่าเขาจะทำเช่นนี้ก็ต่อเมื่อนางสนมคลอดบุตรเป็นผู้ชาย—หรือว่าจักรพรรดินีหวังผู้เคร่งศีลธรรมจะเป็นชู้กับคนอื่นๆ จึงแนะนำว่าข้อมูลนี้อาจจะเป็นของ จักรพรรดิโฮ่วเฟ่ย์ และหลิว แชว่) ข้อมูลเหล่านั้นระบุว่าบิดาผู้ให้กำเนิดของเขาคือหลิว ซิ่วฟ่าน อ๋องแห่งกุ้ยหยางและมารดาผู้ให้กำเนิดของเขาเป็นนางสนมของเขา ไม่ว่าเขาจะเกิดจากมเหสีเฉินหรือไม่นางก็เลี้ยงดูพระองค์อย่างดร ในปี 471 พระองค์ได้รับการแต่งตั้งเป็นอ๋องแห่งอันเฉิง
หลังจากการสวรรคตของจักรพรรดิหมิงในปี 472 หลิวอิ้วได้ขึ้นเสวยราชย์ต่อ พระองค์เองได้รับการแต่งตั้งให้เป็นผู้ว่าหยาง (ปัจจุบันคือ มณฑลเจ้อเจียง และมณฑลเจียงซูตอนใต้) ในปี 474 หลังจากที่หลิวซิ่วฟานก่อการกบฏและปิดล้อมเมืองหลวง เจี้ยนคัง ขุนนางจูเจิ้งไม่รู้ว่ามือสังหารของเสี่ยว เต้าเฉิง ได้ลอบสังหารหลิว ซิ่วฟ่านแล้ว ยึดอำนาจหลิ่วแชว่และยกขุนนางผู้ใหญ่ของ หลิวแชว่ให้กับกองทัพของหลิวซิ่วฟ่าน โดยอ้างว่าหลิวซิ่วฟ่านได้รับหลิวแชว่เป็นลูกของเขา (ซึ่งหลิวซิ่วฟาน เองไม่ได้บอกใครเลยก่อนที่เขาจะตาย) อย่างไรก็ตาม เมื่อกองทัพของหลิวซิ่วฟานรู้ในภายหลังว่าเขาตายแล้ว กองทัพก็ลดความเข้มแข็งลง และหลิวแชว่ก็ไม่ได้รับบาดเจ็บแต่อย่างใด
เมื่อถึงปี 477 จักรพรรดิโฮ่วเฟย์ได้แสดงออกว่าเป็นผู้ปกครองที่โหดเหี้ยมและรุนแรง มักออกนอกพระราชวังพร้อมกับทหารรักษาพระองค์และฆ่าบุคคลหรือสัตว์ต่างๆ ที่ขวางหน้า เสี่ยว เต้าเฉิงกลัวว่าจะถูกจักรพรรดิโฮ่วเฟย์ฆ่าจึงร่วมมือกับสหายลอบปลงพระชนม์ แล้วเข้าควบคุมอำนาจในกองทัพเพื่อบังคับเจ้าหน้าที่ระดับสูงคนอื่น ๆ เพื่อให้เขามีอำนาจใกล้ตัวจักรพรรดิ จากนั้นเขาก็แต่งตั้งจักรพรรดิหลิวซ่งเชิ่นในวัย 10 ขวบเป็นกษัตริย์ โดยมีเขาชักใยอยู่เบื้องหลัง
พระยารัตนจักร (หงส์ทอง สุรคุปต์)

พระยารัตนจักร (หงส์ทอง สุรคุปต์) เป็นขุนนางมอญในสมัยปลายอยุธยา ดำรงตำแหน่งเจ้ากรมกองมอญกรมอาทมาต หนึ่งในกรมมอญอาสา 6 เหล่า และเป็นต้นราชินิกุลสุรคุปต์
ประวัติ.
พระยารัตนจักร สืบเชื้อสายมาจากตระกูลอำมาตย์มอญ มีชื่อตัวว่า "เพชรหงส์ทอง" ซึ่งน่าจะเป็นเพียง "ทอง" ประกอบกับมีเชื้อสายมาจากเมืองหงสาวดี จึงเกิดคำว่า "หงส์" เป็นฉายา ซึ่งหมายถึงเชื้อสายมอญ แต่คำว่าเพชรข้างหน้าชื่อนั้นไม่ทราบที่มาแน่ชัด หรืออาจเรียกปะปนกับบรรดาศักดิ์เดิมว่า "สมิงดาบเพชร" ก่อนได้เลื่อนบรรดาศักดิ์เป็นพระยารัตนจักร ดำรงตำแหน่งเจ้ากรมกองมอญกรมอาทมาต หนึ่งในกรมมอญอาสา 6 เหล่า
พระยารัตนจักร (หงส์ทอง) และไพร่พลได้รับการโปรดเกล้าให้ตั้งถิ่นฐานแถบเมืองปทุมธานี ท่านมีภรรยาหลายคน คนหนึ่งเป็นสกุลชาวสวนบางเขน มีบุตรที่สำคัญ ได้แก่
ราชวงศ์ฉีใต้

ราชวงศ์ฉีใต้ (#เปลี่ยนทาง หรือ #เปลี่ยนทาง) (479–502) เป็นราชวงศ์ที่ 2 ในยุค ราชวงศ์ใต้ ของ ประเทศจีน เมื่อสิ้นราชวงศ์นี้ ราชวงศ์ที่ต่อจากราชวงศ์ฉีใต้คือ ราชวงศ์เหลียง
ประวัติศาสตร์.
ราชวงศ์เริ่มต้นในปี 479 เมื่อ เสี่ยว เต้าเฉิง บังคับให้ จักรพรรดิหลิวซ่งเชิ่น ให้สละราชบัลลังก์แก่เขา นับเป็นจุดสิ้นสุดราชวงศ์หลิวซ่ง และเริ่มต้นราชวงศ์ฉีใต้ และยังขึ้นครองราชย์เป็นปฐมกษัตริย์ พระนามว่า จักรพรรดิฉีเก้า ชื่อของราชวงศ์ถูกนำมาจากดินแดนที่เสี่ยว เต้าเฉิงครอบครองคือ รัฐฉี พงศาวดารแห่งฉี ไม่ได้กล่าวถึงว่าเขามีความสัมพันธ์ทางสายเลือดกับสกุลเจียง หรือสกุลเถียน(สองราชวงศ์ที่เคยปกครองอาณาจักรนั้น)หรือไม่
ในช่วงประวัติศาสตร์ ทั้ง 23 ปี ในราชวงศ์เต็มไปด้วยความไม่มั่นคงเป็นส่วนใหญ่ หลังจากการสวรรคตของจักรพรรดิฉีเก้า และจักรพรรดิฉีอู่ ผู้มีความสามารถ หลานชายของจักรพรรดิหวู่ เสี้ยว เจ้าเยี่ย (萧昭业) ถูกลอบสังหารโดย เสี้ยวหลวน ลูกพี่ลูกน้องที่ฉลาดแต่โหดร้าย แล้วจึงขึ้นครองราชย์และประหารชีวิตโอรสของจักรพรรดิเกาและจักรพรรดิหวู่ทั้งหมด ร่วมกับขุนนางที่ต้องสงสัยว่าจะคิดร้ายกับพระองค์
ความเด็ดขาดของการประหารชีวิตเหล่านี้รุนแรงขึ้นหลังจาก เสี้ยว เป่าเจี้ยน พระราชโอรสขึ้นครองราชย์ ซึ่งการกระทำของเขาก่อให้เกิดการกบฏหลายครั้ง สุดท้ายก็ถูกนายพล เสี้ยว ยิ่ง นำไปสู่การล่มสลายของราชวงศ์ฉีใต้และสืบทอดต่อโดย ราชวงศ์เหลียง
เจ้าหญิงทัวป่า เซียนเป่ยแห่งราชวงศ์เว่ยเหนือมากกว่าครึ่งได้แต่งงานกับชาวฮั่นตอนใต้จากตระกูลจักรพรรดิ และขุนนางจากทางตอนใต้ของจีนของราชวงศ์ทางใต้ที่ล่มสลาย และย้ายไปทางเหนือเพื่อเข้าร่วมกับราชวงศ์เว่ยเหนือ โดยองค์หญิงหนันหยางแต่งงานกับเสี่ยว เป่าอิ่ง ซึ่งเป็นสมาชิกชาวฮั่นของราชวงศ์ฉีใต้น้องสาวของจักรพรรดิเว่ยเว่ยเสี่ยว คือ เจ้าหญิงเจ้าหยางแต่งงานกับ เสี้ยว หลง โอรสของจักรพรรดิเหลียงอู่
ประเทศฮังการีในพาราลิมปิกฤดูร้อน 2020

ประเทศฮังการี จะได้เข้าร่วมแข่งขันกีฬาพาราลิมปิกฤดูร้อน ครั้งที่ 16 ค.ศ. 2020 (พ.ศ. 2563) ณ กรุงโตเกียว ประเทศญี่ปุ่น ระหว่างวันที่ 24 สิงหาคม - 5 กันยายน พ.ศ. 2564 คณะกรรมการพาราลิมปิกแห่งประเทศฮังการีได้ส่งทีมนักกีฬาที่ผ่านรอบคัดเลือกพาราลิมปิกแล้วทั้งหมด 32 คน เข้าร่วมการแข่งขันใน 7 ชนิดกีฬา
ประเทศออสเตรียในพาราลิมปิกฤดูร้อน 2020

ประเทศออสเตรีย จะได้เข้าร่วมแข่งขันกีฬาพาราลิมปิกฤดูร้อน ครั้งที่ 16 ค.ศ. 2020 (พ.ศ. 2563) ณ กรุงโตเกียว ประเทศญี่ปุ่น ระหว่างวันที่ 24 สิงหาคม - 5 กันยายน พ.ศ. 2564 คณะกรรมการพาราลิมปิกแห่งประเทศออสเตรียได้ส่งทีมนักกีฬาที่ผ่านรอบคัดเลือกพาราลิมปิกแล้วทั้งหมด 12 คน เข้าร่วมการแข่งขันใน 6 ชนิดกีฬา
ประเทศออสเตรเลียในพาราลิมปิกฤดูร้อน 2020

ประเทศออสเตรเลีย จะได้เข้าร่วมแข่งขันกีฬาพาราลิมปิกฤดูร้อน ครั้งที่ 16 ค.ศ. 2020 (พ.ศ. 2563) ณ กรุงโตเกียว ประเทศญี่ปุ่น ระหว่างวันที่ 24 สิงหาคม - 5 กันยายน พ.ศ. 2564 คณะกรรมการพาราลิมปิกแห่งประเทศออสเตรเลียได้ส่งทีมนักกีฬาที่ผ่านรอบคัดเลือกพาราลิมปิกแล้วทั้งหมด 107 คน เข้าร่วมการแข่งขันใน 16 ชนิดกีฬา
ประเทศแคนาดาในพาราลิมปิกฤดูร้อน 2020

ประเทศแคนาดา จะได้เข้าร่วมแข่งขันกีฬาพาราลิมปิกฤดูร้อน ครั้งที่ 16 ค.ศ. 2020 (พ.ศ. 2563) ณ กรุงโตเกียว ประเทศญี่ปุ่น ระหว่างวันที่ 24 สิงหาคม - 5 กันยายน พ.ศ. 2564 คณะกรรมการพาราลิมปิกแห่งประเทศแคนาดาได้ส่งทีมนักกีฬาที่ผ่านรอบคัดเลือกพาราลิมปิกแล้วทั้งหมด 87 คน เข้าร่วมการแข่งขันใน 10 ชนิดกีฬา
ประเทศเดนมาร์กในพาราลิมปิกฤดูร้อน 2020

ประเทศเดนมาร์ก จะได้เข้าร่วมแข่งขันกีฬาพาราลิมปิกฤดูร้อน ครั้งที่ 16 ค.ศ. 2020 (พ.ศ. 2563) ณ กรุงโตเกียว ประเทศญี่ปุ่น ระหว่างวันที่ 24 สิงหาคม - 5 กันยายน พ.ศ. 2564 คณะกรรมการพาราลิมปิกแห่งประเทศเดนมาร์กได้ส่งทีมนักกีฬาที่ผ่านรอบคัดเลือกพาราลิมปิกแล้วทั้งหมด 22 คน เข้าร่วมการแข่งขันใน 7 ชนิดกีฬา
สภานิติบัญญัติมาเดรา

สภานิติบัญญัติมาเดรา  เป็นสภานิติบัญญัติแห่งเขตปกครองตนเองมาเดราของโปรตุเกส สมาชิกสภามาจากการเลือกตั้งระบบสัดส่วนแบบบัญชีรายชื่อโดยใช้การคำนวณวิธีโดนต์ บทบาทและหน้าที่ของสภานิติบัญญัติมาเดรานั้นครอบคลุมทั้งด้านนิติบัญญัติ การศาล และการเมืองด้วย
สภานิติบัญญัติอะโซร์ส

สภานิติบัญญัติอะโซร์ส  เป็นสภานิติบัญญัติระบบสภาเดี่ยวแห่งเขตปกครองตนเองอะโซร์สของโปรตุเกส โดยมีสมาชิกสภามาจากการเลือกตั้งระบบสัดส่วนแบบบัญชีรายชื่อโดยใช้การคำนวณวิธีโดนต์ บทบาทและหน้าที่ของสภานิติบัญญัติอะโซร์สนั้นครอบคลุมทั้งด้านนิติบัญญัติ การศาล และการเมืองด้วย
ความไม่รู้

ความไม่รู้  เป็นการขาดความรู้และสารสนเทศ คำว่า "ไม่รู้" นี้อาจใช้อธิบายบุคคลว่าอยู่ในสภาพไม่ตระหนักรู้ หรือไม่ลงรอยกันทางประชาน และความสัมพันธ์การรู้ (cognitive relation) อย่างอื่น และสามารถใช้อธิบายบุคคลที่ไม่ตระหนักถึงสารสนเทศหรือข้อเท็จจริงสำคัญ ความไม่รู้นี้แบ่งออกได้เป็น 3 ประเภท คือ ความไม่รู้ข้อเท็จจริง ความไม่รู้วัตถุ (ไม่คุ้นเคย) และความไม่รู้เทคนิค (ไม่รู้วิธีทำ)
ออร์ตา

ออร์ตา  เป็นเขตเทศบาลและเมืองในหมู่เกาะอะโซร์สของโปรตุเกส ตั้งอยู่เกาะไฟยัล มีประชากรจำนวน 15,038 คน ใน ค.ศ. 2011 ในพื้นที่ประมาณ ในเขตเมืองออร์ตานั้นมีประชากรประมาณ 7,000 คน
บริเวณท่าเรือของออร์ตาเป็นแหล่งพักเรือยอตสำคัญในการเดินทางข้ามมหาสมุทรแอตแลนติก โดยกำแพงและทางเดินภายในท่าเรือนั้นรายล้อมไปด้วยภาพเขียนโดยเหล่านักเดินทางที่ใช้เขียนชื่อเรือยอตที่ใช้เดินทาง ลูกเรือ และปีที่แวะพัก
พัก จ็อง-มิน

พัก จ็อง-มิน (เกิด 24 มีนาคม ค.ศ. 1987) เป็นนักแสดงชาวเกาหลีใต้ เขามีชื่อเสียงจากการแสดงในภาพยนตร์เรื่อง "บลีคไนท์" (2011), "" (2015), "คียส์ทูเดอะฮาร์ท" (2018) และ "เดลิเวอร์อัสฟรอมอีวิล" (2020) เขายังเป็นนักเขียนหนังสือขายดีเรื่อง "A Useful Person" 
การศึกษา.
ในปี พ.ศ. 2548 พักลงทะเบียนเรียนที่วิทยาลัยศิลปศาสตร์ มหาวิทยาลัยเกาหลีอันทรงเกียรติ แต่ต่อมาก็ลาออกด้วยความตั้งใจที่จะเป็นผู้สร้างภาพยนตร์ จากนั้นเขาก็เรียนสาขาด้านการสร้างภาพยนตร์ที่มหาวิทยาลัยศิลปะแห่งชาติเกาหลี แต่ต่อมาก็เปลี่ยนวิชาเอกเป็นการแสดงหลังจากที่ปลดจากทหารประจำการและจบการศึกษา
เดฮ์บีด (เทศมณฑลเซพีดอน)

เดฮ์บีด  เป็นอดีตหมู่บ้านในตำบลแฮมอยจอน อำเภอแฮมอยจอน เทศมณฑลเซพีดอน จังหวัดฟอร์ส ประเทศอิหร่าน จากสำมะโน พ.ศ. 2549 อดีตหมู่บ้านนี้มีประชากร 339 คนใน 72 ครัวเรือน ปัจจุบันถูกรวมเข้าไปในเมืองแฮมอแชฮร์
ไดซิเคิล

ไดซิเคิล (/ˈdaɪsɪkəl/; มีอีกชื่อว่า ไดวีล (diwheel)) เป็นยานพาหนะที่มีล้อ 2 ล้อขนานกันตามด้านข้าง ต่างจากยานพาหนะทางเดี่ยว (single-track vehicle) อย่างจักรยานยนต์หรือจักรยานซึ่งมีล้อ 2 ล้อเรียงแถวกัน ในอดีตคำนี้เคยใช้เรียกยานพาหนะที่มีล้อและตัวถีบขนาดใหญ่ แต่ในปัจจุบันคำนี้ใช้กับสกูตเตอร์ที่ทรงตัวได้เองที่มีล้อเล็กกว่าและไม่มีตัวถีบ เช่น เซกเวย์ พีทีหรือโฮเวอร์บอร์ดที่ทรงตัวได้เอง
ศัพทมูลวิทยา.
ในการใช้สมัยปัจจุบัน ศัพท์ "ไดซิเคิล" ใช้เรียกยานพาหนะทั้งที่มีตัวถีบและที่มีเครื่องยนต์ที่มีล้อหลายขนาด ตราบเท่าที่ยังมีแกนเดียวกัน โดยไม่จำเป็นต้องมีเพลาเดียวกัน ใน ค.ศ. 2017 พจนานุกรมเมอร์เรียม-เว็บสเตอร์ให้คำจำกัดความว่า "จักรยานที่มีล้อสองล้อขนานกัน" และพจนานุกรมภาษาอังกฤษ ฉบับออกซฟอร์ดให้คำจำกัดความว่า "ยานพาหนะที่ขับเคลื่อนด้วยการถีบที่มีล้อใหญ่สองล้อขนานกัน"
เอิสตอร์ปอ็อกอัวดรัน

เอิสตอร์ปอ็อกอัวดรัน (บางครั้งเรียกว่า อัวดรันอ็อกเอิสตอร์ป  เป็นท้องที่สองเทศบาลในเทศบาลฮานิงเงอและเทศบาลฮุดดิงเงอ เทศมณฑลสต็อกโฮล์ม ประเทศสวีเดน ใน พ.ศ. 2553 มีประชากรในท้องที่นี้ 244 คน
ภาษาที่สอง

ภาษาที่สอง  หมายถึง ภาษาที่บุคคลเรียนรู้หลังจากภาษาแรก อาจจะเป็นภาษาที่ผู้พูดเรียนรู้และใช้งานในฐานะภาษาต่างประเทศ (foreign language) หรือเป็นภาษาที่ใช้ในประเทศบ้านเกิดแต่ไม่ใช่ภาษาแม่ของผู้พูดก็ได้ เช่น ภาษาอังกฤษในฐานะภาษาที่สองในประเทศอินเดีย ประเทศฟิลิปปินส์
บรัม ฟัน แดร์ ฟลุคต์

บรัม ฟัน แดร์ ฟลุคต์ (28 พฤษภาคม ค.ศ. 1934 – 19 ธันวาคม ค.ศ. 2020) เป็นนักแสดงชาวดัตช์ที่เป็นที่รู้จักจากการแสดงบทบาทซินเตอร์กลาสเป็นเวลากว่าสองทศวรรษ เขาเสียชีวิตในวันที่ 19 ธันวาคม ค.ศ. 2020 อายุ 86 ปี หลังจากติดโรคโควิด-19 ในช่วงการระบาดทั่วของโควิด-19 ในประเทศเนเธอร์แลนด์
ชีวิตส่วนตัว.
ฟัน แดร์ ฟลุคต์ เกิดที่เดอะเฮก ประเทศเนเธอร์แลนด์ เป็นบุตรของแอ็ลเลิน (สโตกฟิส) กับอาบราฮัม รึตเคอร์ ฟัน แดร์ ฟลุคต์ แม่ของเขาเป็นชาวยิวและถูกสังหารในช่วงฮอโลคอสต์
รัฐสภากือราเซา

รัฐสภากือราเซา (ปาเปียเมนตู: Parlamento di Kòrsou,) คือสภานิติบัญญัติระบบสภาเดี่ยวของกือราเซาซึ่งเป็นประเทศองค์ประกอบภายในราชอาณาจักรเนเธอร์แลนด์ ประกอบด้วยสมาชิกจำนวน 21 คน มาจากการเลือกตั้งคราวละ 4 ปี โดยรัฐสภาสมัยแรกนั้นสถาปนาขึ้นเมื่อ 10 ตุลาคม ค.ศ. 2010 ภายหลังจากการยุบดินแดนเนเธอร์แลนด์แอนทิลลีสลง โดยที่ทำการรัฐสภาตั้งอยู่ที่เมืองวิลเลมสตัด โดยสร้างเป็นอาคารมีบันไดจำนวน 21 ขั้นตามจำนวนผู้แทน 21 คน ประธานสภาคนปัจจุบันคือ ชาเร็ตตี อะเมริกา-ฟรานซิสกา
วัดพนมยงค์

วัดพนมยงค์ เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ริมคลองเมืองในตำบลท่าวาสุกรี อำเภอพระนครศรีอยุธยา จังหวัดพระนครศรีอยุธยา
วัดพนมยงค์สร้างขึ้นในราวรัชกาลสมเด็จพระนารายณ์มหาราช ระหว่าง พ.ศ. 2173–2198 เดิมบริเวณที่ตั้งวัดเป็นสวนของพระนมในราชสำนักของสมเด็จพระนารายณ์มหาราช มีนามว่า โยง หรือ ยง เมื่อพระนมโยงได้ถึงแก่อนิจกรรมลงแล้ว เจ้านายบางองค์ได้ระลึกถึงอุปการคุณ จึงได้สร้างวัดขึ้นที่สวนของพระนมเพื่ออุทิศส่วนกุศลแด่พระนม วัดที่สร้างขึ้นจึงได้มีนามว่า วัดพระนมโยง ต่อมาเรียกว่า วัดพนมโยง วัดจอมมะยงค์ หรือ "วัดพนมยงค์" ภายหลังเสียกรุงศรีอยุธยา พ.ศ. 2310 วัดนี้ได้ถูกปล่อยทิ้งร้าง และได้รับการบูรณปฏิสังขรณ์ขึ้นใหม่ในสมัยพระบาทสมเด็จพระจุลจอมเกล้าเจ้าอยู่หัว ต่อมาตระกูลพนมยงค์ได้เป็นโยมอุปถัมภ์วัดนี้มาจนถึงในปัจจุบัน 
อุโบสถทรงท้องสำเภา อันเป็นคติทางพุทธศาสนาฝ่ายมหายานที่แฝงอยู่กับคติเถรวาท มีหมายถึงพุทธศาสนาเป็นดั่งสำเภาที่จะพาปุถุชนข้ามโอฆสังสารไปสู่ความสิ้น ทุกข์ พระพุทธรูปในอุโบสถเป็นพระพุทธรูปสมัยอู่ทอง พระพุทธรูปปางไสยาสน์ที่ประดิษฐานอยู่ในวิหารโปร่ง คือมีฝาผนังตันที่ด้านหัวและท้ายของตัววิหารชั้นเดียว ฐานเตี้ย ผนังด้านข้างโปร่งทั้งสองข้าง พระพุทธรูปปางไสยาสน์
รัฐสภาซินต์มาร์เติน

รัฐสภาซินต์มาร์เติน  คือสภานิติบัญญัติระบบสภาเดี่ยวของประเทศซินต์มาร์เตินอันเป็นประเทศองค์ประกอบในราชอาณาจักรเนเธอร์แลนด์ ประกอบด้วยสมาชิกจำนวน 15 คน มาจากการเลือกตั้งคราวละ 4 ปี โดยรัฐสภาสมัยแรกนั้นสถาปนาขึ้นเมื่อ 10 ตุลาคม ค.ศ. 2010 ภายหลังจากการยุบดินแดนเนเธอร์แลนด์แอนทิลลีสลง โดยที่ทำการรัฐสภาตั้งอยู่ที่เมืองฟีลิปส์บืร์ค ประธานสภาคนปัจจุบันคือ โรแลนโด บริซัน 
บทบาทและหน้าที่สำคัญของรัฐสภาได้แก่ด้านนิติบัญญัติเพื่อตรากฎหมายสำหรับซินต์มาร์เติน และส่วนที่สองคือกำกับดูแลด้านนโยบายของรัฐบาล โดยในส่วนแรกเกี่ยวกับนิติบัญญัตินั้น รัฐสภามีอำนาจร่วมกับรัฐบาลในการตรากฎหมาย และมีอำนาจในการรับรองและแก้ไขงบประมาณ มีอำนาจในการตรวจสอบผ่านการตั้งกระทู้ถามในรัฐสภาโดยสมาชิกรัฐสภาต่อรัฐมนตรีเป็นรายบุคคล สมาชิกรัฐสภายังมีสิทธิในการยื่นร่างกฎหมายตามความเห็นของตนได้ และยังมีสิทธิในการแก้ไขร่างกฎหมายที่รับเข้ามาพิจารณาในรัฐสภา รวมทั้งสิทธิในการตั้งกระทู้ถามรัฐมนตรีด้วยวาจาหรือลายลักษณ์อักษร
ทานิศ สิทธิกี

ทานิศ สิทธิกี (อักษรโรมัน: Danish Siddiqui; 19 พฤษภาคม 1983 – 15 กรกฎาคม 2021) เป็นช่างภาพข่าวชาวอินเดีย อาศัยอยู่ที่มุมไบ อดีตหัวหน้าทีมรอยเตอส์มัลทิมีเดียของอินเดีย เขาได้รับรางวัลพูลิตเซอร์ร่วมกับทีมรอยเตอส์ในปี 2018 จากผลงานถ่ายภาพและรายงานสถานกรณ์วิกฤตผู้ลี้ภัยโรฮิงญา
ในปี 2021 สิทธิกีถูกยิงเสียชีวิตขณะทำข่าวการปะทะกันระหว่างกองกำลังแห่งชาติอัฟกันกับ ตาลีบัน ที่พรมแดนใกล้กับประเทศปากีสถาน
สิทธิกีเริ่มแรกทำงานในสายวารสารศาสตร์โดยเป็นผู้สื่อข่าวของฮินดูสตานไตมส์ ตามด้วยทีวีตูเดย์เน็ตเวิร์ก เขาเข้าสู่วงการภาพข่าวและเข้าร่วมกับรอยเตอส์ในฐานะอินเทิร์นในปี 2010 นับจากนั้นสิทธิกีได้มีส่วนร่วมในการทำข่าวและภาพข่าวในสงครามที่โมซุล ปี 2016-17, เหตุแผ่นดินไหวที่เนปาลเดือนเมษายน 2015, วิกฤตผู้อพยพโรฮิงญา ปี 2015, การประท้วงในฮ่องกง ปี 2019-20, จลาจลในเดลี ปี 2020 และการระบาดทั่วของโควิด-19 นอกจากนี้ยังมีผลงานเกี่ยวกับเรื่องราวจากเอเชียใต้ ตะวันออกกลาง และยุโรป
อึนกูลุนกูลูอึมนีกาตีเวตีบูซีโซเตมาสวาตี

"อึนกูลุนกูลูอึมนีกาตีเวตีบูซีโซเตมาสวาตี"  เป็นเพลงชาติของประเทศเอสวาตีนี ซึ่งมีแนวดนตรีผสมทั้งแบบสวาซีกับตะวันตก และถูกนำมาใช้หลังได้รับเอกราชใน ค.ศ. 1968 เนื้อร้องนี้แต่งโดยฟันยานา ซีเมลาเน (Fanyana Simelane) และทำนองดนตรีโดยเดวิด ไรคอฟต์ (David Rycroft)
ตำบลหนองแก๋ว

หนองแก๋ว เป็นตำบล 1 ใน 11 ของอำเภอหางดง จังหวัดเชียงใหม่ เป็นที่ตั้งของมหาวิทยาลัยนอร์ท-เชียงใหม่เป็นสถาบันอุดมศึกษาเอกชนแห่งแรกของประเทศไทยที่เปิดสาขาวิชาการจัดการการพาณิชย์อิเล็กทรอนิกส์ (E-Commerce Management) ระดับปริญญาตรี มหาวิทยาลัยได้รับใบอนุญาตจากทบวงมหาวิทยาลัยให้เปิดดำเนินการจัดการเรียนการสอนได้ เมื่อวันที่ 13 กันยายน พ.ศ. 2542
ที่ตั้งและอาณาเขต.
ตำบลหนองแก๋วมีอาณาเขตติดต่อกับอำเภอและจังหวัดใกล้เคียงดังนี้
การแบ่งเขตการปกครอง.
การปกครองส่วนภูมิภาค.
ตำบลหนองแก๋วแบ่งพื้นที่การปกครองออกเป็น 9 หมู่บ้าน ได้แก่
การปกครองส่วนท้องถิ่น.
ท้องที่ตำบลหนองแก๋ว มีองค์กรปกครองส่วนท้องถิ่น เพียงแห่งเดียว คือ เทศบาลตำบลหนองแก๋ว ครอบคลุมพื้นที่ตำบลน้ำแพร่ทั้งหมด ซึ่งเป็นสภาตำบลหนองแก๋วที่จัดตั้งขึ้นในปี พ.ศ. 2516 และยกฐานะขึ้นเป็นองค์การบริหารส่วนตำบลหนองแก๋วในวันที่ 25 ธันวาคม พ.ศ. 2539
เมื่อองค์การบริหารส่วนตำบลหนองแก๋ว จังหวัดเชียงใหม่ มีความเจริญก้าวหน้ามากขึ้น องค์การบริหารส่วนตำบลหนองแก๋วจึงได้ยกฐานะ เป็น เทศบาลตำบลหนองแก๋ว โดยมีผลในวันที่ 6 กันยายน พ.ศ. 2556
ประชากร.
พื้นที่ตำบลหนองแก๋วประกอบด้วยหมู่บ้านทั้งสิ้นจำนวน 9 หมู่บ้าน มีจำนวนประชากร 5,695 คน แบ่งเป็นชาย 5,214 คน หญิง 5,924 คน (เดือนธันวาคม 2564) เป็นตำบลที่มีจำนวนประชากรมากเป็นอันดับ 8 จาก 11 ตำบลในอำเภอหางดง
       หมายถึงจำนวนประชากรได้เพิ่มขึ้นเมื่อเทียบกับปีก่อน
       หมายถึงจำนวนประชากรได้คงเดิมเมื่อเทียบกับปีก่อน
       หมายถึงจำนวนประชากรได้ลดลงเมื่อเทียบกับปีก่อน
วัดปิ่นจันทราราม

วัดปิ่นจันทราราม เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลสัมปทวน อำเภอนครชัยศรี จังหวัดนครปฐม
วัดปิ่นจันทราราม หรือที่รู้จักกันในชื่อ วัดกกตาล ตั้งวัดเมื่อ พ.ศ. 2430 ได้รับพระราชทานวิสุงคามสีมาเมื่อ พ.ศ. 2517 อาคารเสนาสนะและสิ่งก่อสร้างที่สำคัญ ได้แก่ หารหลวงพ่อวัว เจดีย์ และโบสถ์ ซึ่งมีความเก่าแก่เป็นอย่างมาก อีกทั้งหน้าวัดยังมีผู้คนนิยมนำอาหารมาเลี้ยงปลากันมากมา
ในสมัยหลวงพ่อพระครูมงคลศิริชัย (สนิท นิพภโย) เป็นเจ้าอาวาส ตั้งแต่ พ.ศ. 2500 ท่านได้พัฒนาวัดสร้างสาธารณูปโภค สาธารณูปการ ทั้งบูรณะอุโบสถ สร้างกุฏิสงฆ์ใหม่หลายหลัง สร้างศาลาการเปรียญให้กว้างขวาง รวมทั้งบริจาคสาธารณกุศลช่วยชุมชน จนเป็นที่รู้จักศรัทธาเลื่อมใส เป็นพระที่เปี่ยมด้วยเมตตาธรรม ท่านได้สร้างวัตถุมงคลมากมาย เช่น ธงมหามงคล ที่มีพุทธคุณด้านเมตตามหานิยม ทำมาค้าขายได้ดี เงินทองเข้าร้านร่ำรวย และสร้างเหรียญขึ้น เมื่อ พ.ศ. 2506 รุ่นแรก ลักษณะแบบใบเสมา มีรูปท่านครึ่งองค์ เนื้อทองแดงรมดำ จำนวน 5,000 เหรียญ โดดเด่นด้านเมตตามหานิยมและคงกระพันชาตรี เป็นต้น
การวัดความอิ่มตัวออกซิเจนจากชีพจร

การวัดความอิ่มตัวออกซิเจนของฮีโมโกลบินจากชีพจร  เป็นวิธีการหนึ่งที่สามารถวัดความอิ่มตัวออกซิเจนของฮีโมโกลบิน (oxygen saturation) แบบไม่รุกล้ำร่างกาย การอ่านค่าความอิ่มตัวออกซิเจนจากส่วนปลาย (SpO2) มักให้ความแม่นย่ำอยู่ที่ประมาณ 2% เมื่อเทียบกับการอ่านค่าความอิ่มตัวออกซิเจนของฮีโมโกลบินจากการตรวจเลือดแดง (SaO2) ซึ่งถือเป็นการวัดแบบมาตรฐาน การวัดทั้งสองวิธีนี้มีความสอดคล้องกันมากเพียงพอที่จะใช้การวัด SpO2 ด้วยเครื่องวัดแบบใช้ชีพจร เป็นการตัดสินใจให้หรือไม่ให้การรักษาทางการแพทย์ได้
การวัดความอิ่มตัวออกซิเจนจากชีพจรที่ใช้กันแพร่หลายที่สุดคือการวัดแบบส่องผ่าน (transmissive) โดยตัววัดจะถูกวางบนร่างกายส่วนที่บางพอให้แสงส่องผ่านได้ เช่น ปลายนิ้ว ติ่งหู หรือฝ่ามือฝ่าเท้าของทารก อุปกรณ์วัดจะมีด้านหนึ่งที่ส่งแสงสองความยาวคลื่นออกมาเพื่อให้แสงนี้ทะลุผ่านร่างกายไปยับตัวรับแสงที่อยู่อีกด้าน ซึ่งจะวัดการดูดกลืนช่วงแสงที่เปลี่ยนแปลงไปตามการเต้นของชีพจร สามารถคำนวณแยกส่วนที่เป็นการดูดกลืนช่วงแสงที่มาจากเลือดแดง และแยกเอาส่วนที่เป็นการดูดกลืนของเลือดดำ กระดูก ผิวหนัง เนื้อเยื่อต่างๆ ได้ และส่วนใหญ่จะแยกการดูดกลืนช่วงแสงของสีทาเล็บได้ด้วย
การวัดอีกแบบคือการวัดแบบสะท้อน (reflectance) ซึ่งมีที่ใช้จำกัดกว่า วิธีนี้ไม่จำเป็นต้องวัดที่ร่างกายส่วนที่บางพอให้แสงส่องผ่าน จึงสามารถใช้กับเท้า หน้าผาก หน้าอก ได้ อย่างไรก็ดีวิธีนี้ยังมีข้อจำกัดอยู่ที่หากร่างกายส่วนที่จะวัดมีเลือดดำคั่งหรือมีหลอดเลือดดำขยายอาจเกิดชีพจรในเลือดดำมากพอที่จะรบกวนการวัดค่าได้
สภาดินแดนแซ็ง-บาร์เตเลมี

สภาดินแดนแซ็ง-บาร์เตเลมี  เป็นสภานิติบัญญัติระบบสภาเดี่ยวแห่งแซ็ง-บาร์เตเลมี ซึ่งเป็นอาณานิคมโพ้นทะเลของสาธารณรัฐฝรั่งเศส โดยสภาประกอบด้วยสมาชิก (territorial councillors) จำนวน 19 คน มีวาระคราวละ 5 ปี ซึ่งมาจากการเลือกตั้งทางตรง ผู้บริหารในสภาประกอบด้วยประธานสภา 1 ตำแหน่ง รองประธาน 4 ตำแหน่ง และผู้บริหารอีก 2 ตำแหน่ง
วัดไผ่หูช้าง

วัดไผ่หูช้าง เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลไผ่หูช้าง อำเภอบางเลน จังหวัดนครปฐม มีเนื้อที่ตั้งวัด 24 ไร่ 2 งาน 89 ตารางวา ที่กัลปนา 25 ไร่ 2 งาน
วัดไผ่หูช้างประกาศตั้งวัดเมื่อ 1 สิงหาคม พ.ศ. 2461 ได้รับพระราชทานวิสุงคามสีมาเมื่อวันที่ 8 พฤศจิกายน พ.ศ. 2490 ซึ่งมีนายสว่าง นางสา ทองเต่าอินทร์ เป็นผู้มอบที่ดินจำนวน 24 ไร่ 2 งาน 89 ตารางวา จนตั้งเป็นวัดเมื่อ พ.ศ. 2461 ได้มีเจ้าอาวาสปกครองวัด มีการพัฒนาสร้างเสนาสนะเป็นยุค ๆ จนถึงปัจจุบันได้เหลือเพียงอุโบสถเท่านั้นเป็นของเก่าที่ ยังไม่ได้มีการเปลี่ยนแปลงรูปแบบไปมาก นอกนั้นเป็นสิ่งก่อสร่างใหม่ทั้งหมด อุโบสถหลังใหม่สีขาวล้วน ภายในประดิษฐานองค์พระประธาน "พระปฐมพรมหามิ่งมงคล" วัดได้รับพระราชทานวิสุงคามสีมาครั้งหลังเมื่อวันที่ 20 พฤษภาคม พ.ศ. 2548 มีการจัดสร้างศูนย์วัฒนธรรมท้องถิ่นบ้านไผ่หูช้าง เพื่อเป็นแหล่งเผยแพร่ ให้ความรู้ เกี่ยวกับวิถีชีวิตไทยทรงดำ ด้วยความร่วมมือกับของเจ้าอาวาสวัดไผ่หูช้าง โรงเรียนวัดไผ่หูช้าง อบต. ไผ่หูช้าง และชาวบ้านในตำบล ปูชนียวัตถุที่สำคัญ คือ หลวงพ่อเพชรประดิษฐานอยู่ในวิหารและหลวงพ่อโชคดี
อันวัร วัจญ์ดี

อันวัร วัจญ์ดี (11 ตุลาคม ค.ศ. 1904 – 14 พฤษภาคม ค.ศ. 1955) มีชื่อเกิดว่า อันวัร วัจญ์ดี ยะห์ยา อัลฟัตตาล  เป็นนักแสดง ผู้เขียนบท ผู้กำกับ และผู้อำนวยการสร้างภาพยนตร์ชาวอียิปต์
ชีวิต.
อันวัรเกิดที่อัซซอฮิร ไคโร มีเชื้อสายซีเรีย ยะห์ยา วัจญ์ดี อัลฟัตตาล พ่อของเขามาจากประเทศซีเรีย ส่วนมุฮิบบะฮ์ อัรริกาดี แม่ของเขา มาจากไคโร เขาเสียชีวิตตอนอายุ 50 ปีที่ประเทศสวีเดน ขณะกำลังรักษาโรคถุงน้ำในไต
สภาดินแดนแซ็งปีแยร์และมีเกอลง

สภาดินแดนแซ็งปีแยร์และมีเกอลง  เป็นสภานิติบัญญัติระบบสภาเดี่ยวแห่งแซ็งปีแยร์และมีเกอลง ซึ่งเป็นอาณานิคมโพ้นทะเลของสาธารณรัฐฝรั่งเศส โดยสภาประกอบด้วยสมาชิก (territorial councilors) จำนวน 19 คน มีวาระคราวละ 5 ปี ซึ่งมาจากการเลือกตั้งทางตรงระบบสองรอบ โดยรอบแรกนั้นจะเปิดกว้างให้ผู้สมัครทุกราย และพรรคการเมืองที่ได้เสียงข้างมากเด็ดขาดจะได้ที่นั่งส่วนใหญ่ไป หากในรอบแรกไม่มีพรรคใดได้เสียงข้างมากเด็ดขาด จะต้องมีการลงคะแนนรอบที่สองในสัปดาห์ถัดไป โดยในรอบที่สองพรรคการเมืองที่ได้เสียงมากที่สุดจะได้ที่นั่ง 11 ที่นั่งจากทั้งหมด 19 ที่นั่ง ที่นั่งจำนวนที่เหลือ 4 ที่นั่ง (และ 4 ที่นั่ง สำหรับเกาะมีเกอลง) จะถูกแบ่งสรรปันส่วนให้ตามระบบสัดส่วน
ตำบลป่าตุ้ม

ป่าตุ้ม เป็นตำบลในอำเภอพร้าว จังหวัดเชียงใหม่ พื้นที่เป็นภูเขาและที่ลาดเชิงเขา บางส่วนอยู่ในเขตป่าสงวนแห่งชาติป่าแม่งัด และเขตนิคมสหกรณ์พร้าว
ที่ตั้งและอาณาเขต.
ตำบลป่าตุ้ม มีอาณาเขตติดต่อกับเขตการปกครองข้างเคียง ดังนี้
ประวัติ.
ป่าตุ้ม เป็นตำบลเก่าแก่ของอำเภอพร้าว แรกตั้งมี 3 หมู่บ้านแรก คือ หมู่บ้านทุ่งกู่ ทุ่งห้า บ้านป่าตุ้ม และบ้านต้นรุง แล้วได้แยกออกไปอีกเป็น 9 หมู่บ้าน โดยชื่อ "ป่าตุ้ม" มาจากพื้นที่ส่วนใหญ่เป็นป่าไม้ที่มีไม้ตุ้มขึ้นอยู่หนาแน่นในแถบนี้ "ต้นตุ้ม" คือไม้เนื้ออ่อนชนิดหนึ่ง ลำต้นมีเกล็ด เนื้อไม้จะมีสี เหลืองทอง ส่วนใบคล้ายกับใบยอ แต่ใหญ่กว่า ส่วนโคนใบจะมีกลีบหุ้ม มีดอกเป็นปุยคล้ายเงาะ ผู้ปกครองตำบลป่าตุ้ม คือ ท้าวลือสอน
ปี พ.ศ. 2483 เกิดสภาวะเศรษฐกิจตกต่ำหลังสงครามโลกครั้งที่ 2 กระทรวงมหาดไทยจึงยุบตำบลป่าตุ้มเพื่อเป็นการประหยัดงบประมาณ โดยโอนหมู่บ้านไปขึ้นกับตำบลเวียง จนกระทั่งได้รับการยกฐานะเป็นตำบลขึ้นอีกครั้ง โดยแยกหมู่ 12 บ้านสันคะมอก, หมู่ 13 บ้านทุ่งกู่, หมู่ 14 บ้านต้นรุง, หมู่ 15 บ้านต้นกอก, หมู่ 16 บ้านทุ่งห้า, หมู่ 17 บ้านสันถนน, หมู่ 18 บ้านห้วยกุ, หมู่ 19 บ้านป่าตุ้มโห้ง และหมู่ 20 บ้านป่าตุ้มดอน รวม 9 หมู่บ้าน ของตำบลเวียง ตั้งเป็นตำบลป่าตุ้ม ในปี พ.ศ. 2490 อีกครั้ง
พ.ศ. 2520 นายชลอ ธรรมศิริ ผู้ว่าราชการจังหวัดเชียงใหม่ พร้อมกับจ. เทพหัสดิน ณ อยุธยา รองปลัดกระทรวงมหาดไทยลงนามแทนรัฐมนตรีว่าการกระทรวงมหาดไทย ได้ประกาศโอนพื้นที่หมู่ 11 บ้านสหกรณ์นิคมแปลง 2 ของตำบลป่าตุ้ม มาตั้งเป็นพื้นที่หมู่ 6 บ้านสหกรณ์นิคมแปลง 2 ของตำบลเขื่อนผาก
ประชากร.
พื้นที่ตำบลป่าตุ้มประกอบด้วยหมู่บ้านทั้งสิ้นจำนวน 12 หมู่บ้าน มีจำนวนประชากร 5,215 คน แบ่งเป็นชาย 2,550 คน หญิง 2,665 คน (เดือนธันวาคม 2566) เป็นตำบลที่มีจำนวนประชากรมากเป็นอันดับ 3 ในอำเภอพร้าว
       หมายถึงจำนวนประชากรได้เพิ่มขึ้นเมื่อเทียบกับปีก่อน
       หมายถึงจำนวนประชากรได้คงเดิมเมื่อเทียบกับปีก่อน
       หมายถึงจำนวนประชากรได้ลดลงเมื่อเทียบกับปีก่อน
การปกครองส่วนท้องถิ่น.
ตำบลป่าตุ้มเดิมมีฐานะเป็นสภาตำบลป่าตุ้ม ในปี พ.ศ. 2516 ต่อมาปี พ.ศ. 2538 สภาตำบลป่าตุ้มมี 12 หมู่บ้าน พื้นที่ 73.57 ตารางกิโลเมตร ประชากร 5,487 คน และ 1,573 ครัวเรือน ปี พ.ศ. 2539 กระทรวงมหาดไทยจึงพิจารณาให้สภาตำบลป่าตุ้มอยู่ในเงื่อนไขที่จะจัดตั้งเป็นองค์การบริหารส่วนตำบลได้ จึงได้รับการจัดตั้งเป็นองค์การบริหารส่วนตำบลป่าตุ้ม
ปี พ.ศ. 2551 เขตองค์การบริหารส่วนตำบลป่าตุ้มมี 12 หมู่บ้าน พื้นที่ 73.57 ตารางกิโลเมตร ประชากร 5,456 คน และ 1,834 ครัวเรือน มีรายได้จริงโดยไม่รวมเงินอุดหนุนในปีงบประมาณที่ผ่านมา ตั้งแต่ 12,000,000 บาทขึ้นไป และได้รับความเห็นชอบจากราษฎร พ.ศ. 2552 กระทรวงมหาดไทยจึงพิจารณาให้องค์การบริหารส่วนตำบลป่าตุ้มอยู่ในเงื่อนไขที่จะจัดตั้งเป็นเทศบาลตำบลได้ จึงได้รับการจัดตั้งเป็น เทศบาลตำบลป่าตุ้ม
วัดป่าแสงอรุณ

วัดป่าแสงอรุณ เป็นวัดราษฎร์สังกัดคณะสงฆ์ฝ่ายธรรมยุติกนิกาย ตั้งอยู่ในตำบลพระลับ อำเภอเมืองขอนแก่น จังหวัดขอนแก่น
วัดป่าแสงอรุณตั้งวัดเมื่อ พ.ศ. 2473 ได้รับพระราชทานวิสุงคามสีมาเมื่อวันที่ 16 ตุลาคม พ.ศ. 2528 เดิมเรียกว่า วัดป่าพระคือ เพราะพระอาจารย์ผู้นำสร้าง ย้ายมาจากดอนปู่ตา (วัดสมศรี) ทั้งได้รับการอุปถัมภ์จากชาวบ้านพระคือมาก่อน ได้เรียกชื่อวัดครั้งแรกว่า วัดป่าอรุโณ ต่อมาท่านเจ้าคุณพระวินัยสุนทรเมธี (พระราชสุเมธี) วัดศรีจันทร์ อดีตเจ้าคณะจังหวัดขอนแก่น (ธรรมยุต) ได้เปลี่ยนชื่อมาเป็น "วัดป่าแสงอรุณ"
บริเวณวัดมีลักษณะเป็นเนินสูง จากด้านทิศเหนือราบลุ่มลงไปทางด้านทิศใต้และพื้นที่บางส่วนก็เป็นหลุม เป็นบ่อ มีไผ่ป่าและหญ้าคาขึ้นหนาแน่น ส่วนบริเวณที่พระสงฆ์อยู่อาศัย มีไม้ยืนต้นที่สำคัญ เช่น มะค่าแต้ ตะโก ตะแบก ประดู่ สะเดา ไม้จิก ไม้แดง ต้นปีบ เป็นต้น
อาคารเสนาสนะที่สำคัญ คือ สิมอีสาน เป็นสิมที่มีสถาปัตยกรรมแบบอีสานตอนบนผสมผสานกับสถาปัตยกรรมส่วนกลาง สิมมีความกว้าง 15 เมตร ความยาว 35 เมตร สูงจากพื้นดินเดิม 62 เมตร มีเสา 52 ต้น หน้าต่าง 14 บาน และประตู 3 บาน หลังคามุงด้วยกระเบื้องเกล็ดปลาแบบโบราณ และมีหอระฆัง 4 หอ ล้อมรอบด้วยกำแพงแก้ว ภายในสิมประดิษฐานพระประธาน คือ "พระพุทธรังสิโยภาสสุขพิพัฒน์" เป็นพระพุทธรูปปางสะดุ้งมาร (ปางมารวิชัย) องค์พระมีขนาดหน้าตักกว้าง 69 นิ้ว สูง 2 เมตรเศษ ศาลาการเปรียญ 2 ชั้น หอระฆัง วิหาร มีศาลาอเนกประสงค์ ฌาปนสถาน ศาลาบำเพ็ญกุศล สุสาน ศาลาผู้ปฏิบัติธรรม โรงครัว เป็นต้น
เรื่องเล่าผีญี่ปุ่น

เรื่องเล่าผีญี่ปุ่น (; โรมาจิ: "Yami Shibai") เป็นซีรีส์อนิเมะญี่ปุ่น ฤดูกาลแรกกำกับโดยโทโมยะ ทากาชิมะ เขียนบทโดยฮิโรมุ คูมาโมโตะ และผลิตโดยสตูดิโอ ILCA แต่ละตอนของอนิเมะสร้างโดยการเลียนแบบการเล่าเรื่องแบบคามิชิไบ (ละครกระดาษ) ซีรีส์อนิเมะเป็นการรวมเรื่องสั้นที่แต่ละตอนมีความยาวเพียงไม่กี่นาที แต่ละตอนเป็นเรื่องราวที่แตกต่างกันที่อิงจากตำนานและตำนานเมืองของญี่ปุ่น
เรื่องย่อ.
ทุก ๆ สัปดาห์เวลา 5 ทุ่ม จะมีชายชราสวมหน้ากากสีเหลือง (นักเล่าเรื่องคามิชิไบ) ปรากฏตัวขึ้นในสนามเด็กเล่นและเล่าเรื่องผีที่อิงจากตำนานและตำนานเมืองของญี่ปุ่น ชายชราเล่าเรื่องโดยใช้ละครกระดาษหรือคามิชิไบ (; โรมาจิ: "kamishibai") ที่วางอยู่บนที่นั่งรถจักรยาน และจะเล่าเรื่องใหม่ ๆ ในทุก ๆ สัปดาห์
การผลิต.
ฤดูกาลแรกผลิตโดยสตูดิโอ ILCA และกำกับโดยโทโมยะ ทากาชิมะ เขียนบทโดยฮิโรมุ คูมาโมโตะ และให้เสียงบรรยายโดยคันจิ สึดะ<ref name="Staff/cast"></ref> ซีรีส์อนิเมะสร้างโดยเลียนแบบวิธีการเล่าเรื่องตามแบบศิลปะการเล่าเรื่องด้วยละครกระดาษของญี่ปุ่นหรือคามิชิไบ
ฤดูกาลที่สองกำกับโดยทากาชิ ชิมิซุ และโนโบรุ อิงุจิ เขียนบทโดยโชอิจิโร มาซูโมโตะ
การออกอากาศ.
ฤดูกาลแรกออกอากาศทางช่อง TV Tokyo ตั้งแต่วันที่ 14 กรกฎาคมถึง 29 กันยายน พ.ศ. 2556 ทั้งหมด 13 ตอน
ฤดูกาลที่สองออกอากาศตั้งแต่วันที่ 6 กรกฎาคมถึง 28 กันยายน พ.ศ. 2557 ทั้งหมด 13 ตอน
ฤดูกาลที่สามออกอากาศตั้งแต่วันที่ 10 มกราคมถึง 3 เมษายน พ.ศ. 2559 ทั้งหมด 13 ตอน
ฤดูกาลที่สี่ออกอากาศตั้งแต่วันที่ 16 มกราคมถึง 26 มีนาคม พ.ศ. 2560 ทั้งหมด 13 ตอน
ฤดูกาลที่ห้าออกอากาศตั้งแต่วันที่ 3 กรกฎาคมถึง 2 ตุลาคม พ.ศ. 2560 ทั้งหมด 13 ตอน
ฤดูกาลที่หกออกอากาศตั้งแต่วันที่ 7 กรกฎาคมถึง 29 กันยายน พ.ศ. 2561 ทั้งหมด 13 ตอน
ฤดูกาลที่เจ็ดออกอากาศตั้งแต่วันที่ 7 กรกฎาคมถึง 29 กันยายน พ.ศ. 2562 ทั้งหมด 13 ตอน 
ฤดูกาลที่แปดออกอากาศตั้งแต่วันที่ 10 มกราคมถึง 4 เมษายน พ.ศ. 2564 ทั้งหมด 13 ตอน 
ฤดูกาลที่เก้าออกอากาศเริ่มตั้งแต่วันที่ 11 กรกฎาคม พ.ศ. 2564
ตำบลบ้านจีต

ตำบลบ้านจีต เป็นตำบลหนึ่งในสี่ตำบลของอำเภอกู่แก้ว จังหวัดอุดรธานี เดิมครอบคลุมตำบลโนนทองอินทร์ ตำบลคอนสาย ตำบลค้อใหญ่ และตำบลพังงู
การปกครอง.
การปกครองส่วนภูมิภาค.
ตำบลบ้านจีต แบ่งการปกครองออกเป็น 8 หมู่บ้านได้แก่
<templatestyles src="Div col/styles.css"/>
การปกครองส่วนท้องถิ่น.
ท้องที่ตำบลบ้านจีต ประกอบด้วยองค์กรปกครองส่วนท้องถิ่น 1 แห่ง ได้แก่
ตำบลโนนทองอินทร์

ตำบลโนนทองอินทร์ เป็นตำบลหนึ่งในสี่ตำบลของอำเภอกู่แก้ว จังหวัดอุดรธานี เดิมเป็นส่วนหนึ่งของตำบลบ้านจีต
การปกครอง.
การปกครองส่วนภูมิภาค.
ตำบลโนนทองอินทร์ แบ่งการปกครองออกเป็น 8 หมู่บ้านได้แก่
<templatestyles src="Div col/styles.css"/>
การปกครองส่วนท้องถิ่น.
ท้องที่ตำบลโนนทองอินทร์ ประกอบด้วยองค์กรปกครองส่วนท้องถิ่น 1 แห่ง ได้แก่
ตำบลค้อใหญ่ (อำเภอกู่แก้ว)

ตำบลค้อใหญ่ เป็นตำบลหนึ่งในสี่ตำบลของอำเภอกู่แก้ว จังหวัดอุดรธานี เดิมเป็นส่วนหนึ่งของตำบลบ้านจีต และตำบลพังงู
การปกครอง.
การปกครองท้องที่.
ตำบลค้อใหญ่แบ่งการปกครองออกเป็น 6 หมู่บ้านได้แก่
<templatestyles src="Div col/styles.css"/>
การปกครองส่วนท้องถิ่น.
ท้องที่ตำบลค้อใหญ่ ประกอบด้วยองค์กรปกครองส่วนท้องถิ่น 1 แห่ง ได้แก่
ตำบลคอนสาย (อำเภอกู่แก้ว)

ตำบลคอนสาย เป็นตำบลหนึ่งในสี่ตำบลของอำเภอกู่แก้ว จังหวัดอุดรธานี เดิมเป็นส่วนหนึ่งของตำบลบ้านจีต 
การปกครอง.
การปกครองส่วนภูมิภาค.
ตำบลคอนสายแบ่งการปกครองออกเป็น 15 หมู่บ้านได้แก่
<templatestyles src="Div col/styles.css"/>
การปกครองส่วนท้องถิ่น.
ท้องที่ตำบลคอนสาย ประกอบด้วยองค์กรปกครองส่วนท้องถิ่น 1 แห่ง ได้แก่
ตำบลไชยวาน

ตำบลไชยวาน เป็นตำบลหนึ่งในสี่ตำบลของอำเภอไชยวาน จังหวัดอุดรธานี 
การปกครอง.
การปกครองส่วนภูมิภาค.
ตำบลไชยวาน แบ่งการปกครองออกเป็น 17 หมู่บ้านได้แก่
<templatestyles src="Div col/styles.css"/>
การปกครองส่วนท้องถิ่น.
ท้องที่ตำบลไชยวาน ประกอบด้วยองค์กรปกครองส่วนท้องถิ่น 1 แห่ง ได้แก่
สถานศึกษา.
โรงเรียนมัธยมศึกษา
โรงเรียนประถมศึกษา
ตำบลหนองหลัก (อำเภอไชยวาน)

ตำบลหนองหลัก เป็นตำบลหนึ่งในสี่ตำบลของอำเภอไชยวาน จังหวัดอุดรธานี 
การปกครอง.
การปกครองส่วนภูมิภาค.
ตำบลหนองหลัก แบ่งการปกครองออกเป็น 12 หมู่บ้านได้แก่
<templatestyles src="Div col/styles.css"/>
การปกครองส่วนท้องถิ่น.
ท้องที่ตำบลหนองหลัก ประกอบด้วยองค์กรปกครองส่วนท้องถิ่น 1 แห่ง ได้แก่
ตำบลคำเลาะ

ตำบลคำเลาะ เป็นตำบลหนึ่งในสี่ตำบลของอำเภอไชยวาน จังหวัดอุดรธานี 
การปกครอง.
การปกครองส่วนภูมิภาค.
ตำบลคำเลาะ แบ่งการปกครองออกเป็น 11 หมู่บ้านได้แก่
<templatestyles src="Div col/styles.css"/>
การปกครองส่วนท้องถิ่น.
ท้องที่ตำบลคำเลาะ ประกอบด้วยองค์กรปกครองส่วนท้องถิ่น 1 แห่ง ได้แก่
กรมิษฐ์ คงสุขสกุลโรจน์

กรมิษฐ์ คงสุขสกุลโรจน์ (ชื่อเล่น แบงค์; 5 มิถุนายน พ.ศ. 2529)เป็นดีเจพิธีกรและผู้ประกาศข่าวชาวไทยเกิดที่จังหวัดอุดรธานีเริ่มเข้าสู่ในวงการบันเทิงจากเวทีการประกวดเฟรชชี่ดาวมหาวิทยาลัยและเริ่มเข้าสู่วงการบันเทิงเริ่มชื่อเสียงในการเป็นดีเจ 103.5 FMและในปัจจุบันดีเจแบงค์ กรมิษฐ์ เป็นดีเจ 88.5 Goodtime FM 
ประวัติ.
ดีเจแบงค์ กรมิษฐ์ เป็นดีเจพิธีกรและผู้ประกาศข่าวชาวไทยเกิดที่จังหวัดอุดรธานีจบการศึกษาจากโรงเรียนมัธยมที่โรงเรียนอุดรพิทยาคมและสำเร็จการศึกษาคณะนิเทศศาสตร์ สาขาวิทยุและโทรทัศน์กระจายเสียง ที่มหาวิทยาลัยกรุงเทพ
ดีเจแบงค์ กรมิษฐ์ เริ่มเข้าสู่ในวงการบันเทิงจากเวทีการประกวดเฟรชชี่มหาลัยและประกวดเวทีเดินแบบต่างๆเริ่มก้าวเข้าสู่การเป็นดีเจ 103.5 FM ในปี (พ.ศ. 2549 - 2558) และต่อมาดีเจแบงค์ กรมิษฐ์ มีชื่อเสียงจาก GET 102.5 FM (พ.ศ. 2560) และในปัจจุบันดีเจแบงค์ กรมิษฐ์ ได้ย้ายไปเป็นดีเจ 98.5 Goodtime FMและ 88.5 Goodtime FM และผลงานพิธีกร
รายการ Clubjobber ช่อง Voice TV
ตำบลโพนสูง (อำเภอไชยวาน)

ตำบลโพนสูง เป็นตำบลหนึ่งในสี่ตำบลของอำเภอไชยวาน จังหวัดอุดรธานี 
การปกครอง.
การปกครองส่วนภูมิภาค.
ตำบลโพนสูง แบ่งการปกครองออกเป็น 11 หมู่บ้านได้แก่
<templatestyles src="Div col/styles.css"/>
การปกครองส่วนท้องถิ่น.
ท้องที่ตำบลโพนสูง ประกอบด้วยองค์กรปกครองส่วนท้องถิ่น 1 แห่ง ได้แก่
รัฐสภาหมู่เกาะบริติชเวอร์จิน

รัฐสภาหมู่เกาะบริติชเวอร์จิน  คือสภานิติบัญญัติระบบสภาเดี่ยวของหมู่เกาะบริติชเวอร์จินซึ่งเป็นดินแดนโพ้นทะเลของสหราชอาณาจักร โดยสภาในอดีตจนกระทั่งปีค.ศ. 2007 เคยใช้เรียกว่า "สภานิติบัญญัติ"  ประกอบด้วยสมาชิกรวม 15 คน โดยประกอบด้วยสมาชิกจำนวน 13 คนมาจากการเลือกตั้งวาระละ 4 ปี (9 คนจากแบ่งเขตเลือกตั้งเขตละหนึ่งคน และอีก 4 คน "โดยรวม") และ 2 คนซึ่งเป็นสมาชิกโดยตำแหน่ง (ex-officio members) ได้แก่อัยการสูงสุด และประธานสภาซึ่งมาจากการแต่งตั้งจากบุคคลจากภายนอกสภา 
ประธานสภาคนปัจจุบันคือ จูเลียน วิลล็อก ได้รับการแต่งตั้งเมื่อ 12 มีนาคม ค.ศ. 2019 โดยบันทึกลงในรายงานการประชุมของสภา หรือ แฮนซาร์ด
สภานิติบัญญัติมอนต์เซอร์รัต

สภานิติบัญญัติมอนต์เซอร์รัต  คือสภานิติบัญญัติระบบสภาเดี่ยวของมอนต์เซอร์รัตซึ่งเป็นดินแดนโพ้นทะเลของสหราชอาณาจักร ประกอบด้วยสมาชิกรวม 11 คน โดยประกอบด้วยสมาชิกจำนวน 9 คนมาจากการเลือกแบบแบ่งเขตเลือกตั้งเขตเดียวทั้งประเทศในระบบคะแนนเสียงเหนือกว่ายกเขต (block voting) และอีก 2 คนซึ่งเป็นสมาชิกโดยตำแหน่ง (ex-officio members) สภานิติบัญญัติก่อตั้งใน ค.ศ. 2011 โดยมาแทนที่สภานิติบัญญัติเดิม (Legislative Council) โดยในปัจจุบันเป็นสภาชุดที่ 3
คริสเวกเตอร์

คริสเวกเตอร์  เป็นซีรีส์อาวุธที่มีพื้นฐานมาจากการออกแบบปืนกลมือหลักที่พัฒนาโดยบริษัท คริส ยูเอสเอ ของอเมริกัน ซึ่งเดิมชื่อทรานสฟอร์เมชันแนลดีเฟนส์อินดัสทรีส์ (TDI) พวกมันใช้ระบบหน่วงเวลาลำเลื่อนที่แหวกแนวรวมกับการออกแบบแทรก เพื่อลดระยะสะท้อนกลับของปืนและปากลำกล้องยกตัวขึ้นดังที่รับรู้
ประวัติ.
ในฤดูใบไม้ผลิ ค.ศ. 2007 บริษัททรานสฟอร์เมชันแนลดีเฟนส์อินดัสทรีส์ได้ประกาศการพัฒนาปืนกลมือตัวใหม่ ซึ่งเป็นอาวุธทดลองภายใต้ขั้นตอนการพัฒนาระดับสูงในขณะนั้น โดยชื่อคริส (Kriss) นั้นมาจากกริชเอเชียตะวันออกเฉียงใต้ที่มีใบมีดรูปเปลวไฟ
ประเทศฟินแลนด์ในพาราลิมปิกฤดูร้อน 2020

ประเทศฟินแลนด์ จะได้เข้าร่วมแข่งขันกีฬาพาราลิมปิกฤดูร้อน ครั้งที่ 16 ค.ศ. 2020 (พ.ศ. 2563) ณ กรุงโตเกียว ประเทศญี่ปุ่น ระหว่างวันที่ 24 สิงหาคม - 5 กันยายน พ.ศ. 2564 คณะกรรมการพาราลิมปิกแห่งประเทศฟินแลนด์ได้ส่งทีมนักกีฬาที่ผ่านรอบคัดเลือกพาราลิมปิกแล้วทั้งหมด 10 คน เข้าร่วมการแข่งขันใน 6 ชนิดกีฬา
ประเทศฝรั่งเศสในพาราลิมปิกฤดูร้อน 2020

ประเทศฝรั่งเศส จะได้เข้าร่วมแข่งขันกีฬาพาราลิมปิกฤดูร้อน ครั้งที่ 16 ค.ศ. 2020 (พ.ศ. 2563) ณ กรุงโตเกียว ประเทศญี่ปุ่น ระหว่างวันที่ 24 สิงหาคม - 5 กันยายน พ.ศ. 2564 คณะกรรมการพาราลิมปิกแห่งประเทศฝรั่งเศสได้ส่งทีมนักกีฬาที่ผ่านรอบคัดเลือกพาราลิมปิกแล้วทั้งหมด 61 คน เข้าร่วมการแข่งขันใน 13 ชนิดกีฬา
รัฐสภายิบรอลตาร์

รัฐสภายิบรอลตาร์  คือสภานิติบัญญัติระบบสภาเดี่ยวของยิบรอลตาร์ซึ่งเป็นดินแดนโพ้นทะเลของสหราชอาณาจักร เมื่อก่อตั้งในปีค.ศ. 1969 ประกอบด้วยสมาชิกรวม 15 คน มาจากการเลือกตั้ง กับสมาชิกโดยตำแหน่งอีกสองคนโดยรวมถึงอัยการสูงสุดด้วย ก่อนปีค.ศ. 2006 เคยเรียกว่า "สมัชชาแห่งยิบรอลตาร์" (House of Assembly) ซึ่งเรียกแบบเดียวกันในกลุ่มดินแดนโพ้นทะเลของสหราชอาณาจักรทั้งหมดซึ่งยังไม่มีอธิปไตยเต็มตัว โดยในการแก้ไขรัฐธรรมนูญ ค.ศ. 2006 ได้เปลี่ยนมาเรียกว่า "รัฐสภา" ซึ่งแสดงให้เห็นถึงอำนาจอธิปไตยที่เพิ่มขึ้น โดยประกอบด้วยสมาชิกจำนวน 17 คนมาจากการเลือกตั้ง
ในระบบการลงคะแนนนั้น ผู้มีสิทธิลงคะแนนสามารถลงคะแนนให้กับผู้แทนทั้งสิบคนได้พร้อมกัน เนื่องจากอาณาเขตประเทศที่มีขนาดเล็ก จึงไม่มีการแบ่งเขตเลือกตั้งเพราะถือเป็นเขตเดียวทั้งประเทศ จึงถือว่าเป็นการเลือกตั้งแบบเหนือกว่ายกเขต ("at large") 
ยิบรอลตาร์ใช้การลงคะแนนแบบจำกัดคะแนนเสียง ซึ่งแต่ละพรรคการเมือง หรือกลุ่มพรรคการเมืองนั้นจะส่งรายชื่อผู้สมัครเป็นชุดๆละสิบคนพร้อมกัน และจะหาเสียงโดยโน้มน้าวให้ผู้ลงคะแนนออกเสียงเลือกทั้งหมดยกชุด ซึ่งในกรณีส่วนใหญ่นั้นพรรคการเมืองหรือกลุ่มการเมืองที่ชนะการเลือกตั้งจะได้รับที่นั่งไปทั้งสิบที่นั่ง ในขณะที่พรรคการเมืองที่ได้คะแนนเสียงเป็นลำดับสองจะได้ไปอีกเจ็ดที่นั่งที่เหลือ
ประเทศเช็กเกียในพาราลิมปิกฤดูร้อน 2020

ประเทศเช็กเกีย จะได้เข้าร่วมแข่งขันกีฬาพาราลิมปิกฤดูร้อน ครั้งที่ 16 ค.ศ. 2020 (พ.ศ. 2563) ณ กรุงโตเกียว ประเทศญี่ปุ่น ระหว่างวันที่ 24 สิงหาคม - 5 กันยายน พ.ศ. 2564 คณะกรรมการพาราลิมปิกเช็กได้ส่งทีมนักกีฬาที่ผ่านรอบคัดเลือกพาราลิมปิกแล้วทั้งหมด 15 คน เข้าร่วมการแข่งขันใน 8 ชนิดกีฬา
ประเทศเยอรมนีในพาราลิมปิกฤดูร้อน 2020

ประเทศเยอรมนี จะได้เข้าร่วมแข่งขันกีฬาพาราลิมปิกฤดูร้อน ครั้งที่ 16 ค.ศ. 2020 (พ.ศ. 2563) ณ กรุงโตเกียว ประเทศญี่ปุ่น ระหว่างวันที่ 24 สิงหาคม - 5 กันยายน พ.ศ. 2564 คณะกรรมการพาราลิมปิกแห่งประเทศเยอรมนีได้ส่งทีมนักกีฬาที่ผ่านรอบคัดเลือกพาราลิมปิกแล้วทั้งหมด 90 คน เข้าร่วมการแข่งขันใน 13 ชนิดกีฬา
ประเทศกรีซในพาราลิมปิกฤดูร้อน 2020

ประเทศกรีซ จะได้เข้าร่วมแข่งขันกีฬาพาราลิมปิกฤดูร้อน ครั้งที่ 16 ค.ศ. 2020 (พ.ศ. 2563) ณ กรุงโตเกียว ประเทศญี่ปุ่น ระหว่างวันที่ 24 สิงหาคม - 5 กันยายน พ.ศ. 2564 คณะกรรมการพาราลิมปิกแห่งประเทศกรีซได้ส่งทีมนักกีฬาที่ผ่านรอบคัดเลือกพาราลิมปิกแล้วทั้งหมด 19 คน เข้าร่วมการแข่งขันใน 4 ชนิดกีฬา
เจ้าชายนารูฮิซะ คิตาชิรากาวะโนะมิยะ

เจ้าชายนารูฮิซะ คิตาชิรากาวะโนะมิยะ (; โรมาจิ: "Kitashirakawa-no-miya Naruhisa-ō"; 18 เมษายน พ.ศ. 2430 – 1 เมษายน พ.ศ. 2466) เป็นโอเกะและเป็นมิยะแห่งคิตาชิรากาวะ เป็นพระชามาดาในจักรพรรดิเมจิ และเป็นทหารแห่งกองทัพบกจักรวรรดิญี่ปุ่น
พระประวัติ.
เจ้าชายนารูฮิซะเป็นพระโอรสในเจ้าชายโยชิฮิซะ คิตาชิรากาวะโนะมิยะ  ประสูติแต่เจ้าหญิงโทมิโกะ พระชายาฯ  หลังการสิ้นพระชนม์ของเจ้าชายโยชิฮิซะในสงครามจีน-ญี่ปุ่นครั้งที่หนึ่งเมื่อ พ.ศ. 2438 เจ้าชายนารูฮิซะจึงขึ้นเป็นผู้สืบราชทินนามมิยะแห่งคิตาชิรากาวะต่อมา ทั้งนี้พระองค์มีพระเชษฐาต่างพระมารดาคือ เจ้าชายสึเนฮิซะ ทาเกดะโนะมิยะ และมีพระสหายร่วมชั้นเรียนได้แก่ เจ้าชายยาซูฮิโกะ อาซากะโนะมิยะ, เจ้าชายนารูฮิโกะ ฮิงาชิกูนิโนะมิยะ และฟูมิมาโระ โคโนเอะ
เจ้าชายนารูฮิซะสำเร็จการศึกษาจากโรงเรียนทหารบกรุ่นที่ 20 เมื่อ พ.ศ. 2447 ได้รับยศ "ร้อยตรี" ครั้นสำเร็จการศึกษาจากวิทยาลัยเสนาธิการทหารบกรุ่นที่ 26 ได้รับยศเป็น "พันเอก" อยู่ในเหล่าปืนใหญ่
เจ้าชายนารูฮิซะเสกสมรสกับเจ้าหญิงฟูซาโกะ คาเนะโนะมิยะ (28 มกราคม พ.ศ. 2433 – 11 สิงหาคม พ.ศ. 2517) พระราชธิดาในจักรพรรดิเมจิ เมื่อวันที่ 29 เมษายน พ.ศ. 2452 มีพระโอรส-ธิดาด้วยกันสี่พระองค์ ได้แก่
เจ้าชายนารูฮิซะทรงเข้ารับการศึกษาด้านการทหาร ณ "École Spéciale Militaire de Saint-Cyr" ประเทศฝรั่งเศส พร้อมกับเจ้าชายนารูฮิโกะ ฮิงาชิกูนิโนะมิยะ และเจ้าชายยาซูฮิโกะ อาซากะโนะมิยะ ช่วง พ.ศ. 2465–2466 กระทั่งวันที่ 1 เมษายน พ.ศ. 2466 รถยนต์พระที่นั่งของเจ้าชายนารูฮิซะประสบอุบัติเหตุ พระองค์สิ้นพระชนม์ ขณะที่เจ้าหญิงฟูซาโกะ พระชายาฯ บาดเจ็บสาหัส และเจ้าชายยาซูฮิโกะทรงได้รับบาดเจ็บ และทุพพลภาพที่พระเพลามาแต่นั้น
กระทรวงเศรษฐกิจและพลังงาน (เยอรมนี)

กระทรวงเศรษฐกิจและพลังงานสหพันธ์  เป็นกระทรวงส่วนกลางของประเทศเยอรมนี เดิมใช้ชื่อว่า กระทรวงเศรษฐกิจ ต่อมาควบรวมกับกระทรวงอื่นและใช้ชื่อปัจจุบันในปี 2005 
โครงสร้าง.
กระทรวงเศรษฐกิจและพลังงานแบ่งส่วนบริหารออกเป็น 9 กรม  และ 1 กรมกลาง 
ปัจจุบัน ที่ทำการกระทรวงตั้งอยู่ที่กรุงเบอร์ลิน อดีตตั้งอยู่ที่กรุงบ็อน
มีรา ราอี

มีรา ราอี (อักษรโรมัน: Mira Rai; เกิด 31 ธันวาคม ค.ศ. 1988) เป็นนักวิ่งเทรลและสกายรันเนอร์ชาวเนปาล เธอได้เข้าร่วมการแข่งระดับนานาชาติหลายรายการและได้รับรางวัลจำนวนมาก รวมถึงเธอได้รับรางวัลนักผจญภัยแห่งปีของเนชั่นแนล จีโอกราฟิก ประจำ ค.ศ. 2017
ประวัติ.
เธอได้เข้าร่วมการแข่งเทรลที่ท้าทายมากที่สุดของโลก
ชีวิตในวัยเด็ก.
มีรา ราอี มาจากหมู่บ้านห่างไกลในโภชปุร ทางตะวันออกของประเทศ เมื่อโตขึ้น ครอบครัวของเธอประสบปัญหาในการหาสิ่งจำเป็นในชีวิตประจำวันผ่านกสิกรรม เธอออกจากโรงเรียนเมื่ออายุ 12 ขวบเพื่อช่วยพ่อแม่ทำงานบ้านในแต่ละวัน และเพราะครอบครัวของเธอไม่สามารถจ่ายค่าเล่าเรียนได้ เธอเดินขึ้นลงตามภูมิประเทศที่เป็นภูเขาเป็นประจำเพื่อเก็บน้ำและไปตลาด เมื่ออายุได้ 14 ปี เธอได้ออกจากบ้านตอนกลางดึก โดยไม่บอกพ่อแม่ เพื่อเข้าร่วมการก่อความไม่สงบของลัทธิเหมา เมื่อพวกเขามาเกณฑ์ผ่านหมู่บ้านของเธอ เนื่องจากเธอยังเป็นผู้เยาว์ เมื่อสงครามกลางเมืองสิ้นสุดลง เธอจึงไม่มีสิทธิ์เข้าร่วมกองทัพเนปาลและถูกปลดในเวลาต่อมา หลังจากกลับถึงบ้าน เธอใฝ่ฝันที่จะทำอะไรอย่างอื่นกับชีวิตของเธอเพื่อเลี้ยงดูครอบครัวของเธอ และเดินทางไปกาฐมาณฑุเพื่อเรียนคาราเต้และวิ่ง
อาชีพ.
เธอเป็นนักวิ่งที่ดี แต่ไม่รู้ว่าการวิ่งอัลตราคืออะไรเมื่อเธอเข้าร่วมการแข่งอัลตรามาราธอนครั้งแรก นั่นคือการแข่งวิ่งเทรลหิมาลัยกลางแจ้ง 50 กม. ซึ่งเช้าวันหนึ่ง เมื่อเธอวิ่งอยู่บนเนินเขารอบ ๆ เมืองกาฐมาณฑุ เธอได้พบกับกลุ่มหนึ่งที่กำลังฝึกอยู่บนเส้นทางเดียวกัน หลังจากวิ่งด้วยกันมาระยะหนึ่งแล้ว พวกเขาขอให้เธอไปวิ่งอีกครั้งในสัปดาห์หน้า เมื่อเธอไปถึงการวิ่งครั้งนั้น เธอพบว่ามันคือจุดเริ่มต้นของการแข่ง 50 กม. แม้จะไม่ได้เตรียมตัวไว้, ไม่มีอาหารหรือน้ำที่เหมาะสม หรือสวมชุดวิ่งทางเทคนิค แต่เธอก็ชนะการแข่ง รวมถึงได้รับความสนใจจากผู้จัดการแข่งกับทัศนคติที่ดีและการทุ่มเทให้กับกีฬานี้ของเธอ
หลังจากการฝึกซ้อมอย่างเข้มงวดมากขึ้นสำหรับการวิ่งเทรลกับริชาร์ด บูล ผู้เป็นพี่เลี้ยงของเธอจากสโมสรเทรลรันนิงเนปาล เธอได้เริ่มเดินทางไปต่างประเทศเพื่อเข้าร่วมการแข่งวิ่งอัลตราเทรลระดับนานาชาติ ซึ่งเธอได้กลายเป็นผู้มีชื่อเสียงที่รู้จักกันดีอย่างรวดเร็ว โดยชนะการแข่งทีละรายการและทำลายสถิติหลายรายการ ครั้นในช่วงต้น ค.ศ. 2016 เธอได้รับบาดเจ็บที่เข่าระหว่างการแข่งในสหราชอาณาจักร และต้องพักจากการแข่งระดับนานาชาติเพื่อพักฟื้น ในช่วงเวลานั้น เธอหันความสนใจไปที่การส่งเสริมการวิ่งเทรลทั่วประเทศเนปาล และช่วยฝึกนักกีฬาเยาวชนหญิงที่มีแววจากชนบทของประเทศเนปาลให้สำเร็จในเวทีระดับนานาชาติ เธอได้จัดการแข่งขันเทรลหลายครั้งในกาฐมาณฑุ และโภชปุรซึ่งเป็นบ้านเกิดของเธอเช่นกัน เพื่อส่งเสริมกีฬาชนิดนี้ให้แก่เยาวชนชาวเนปาล เธอได้รับการแนะนำในสื่อทั้งในประเทศและต่างประเทศซึ่งครอบคลุมชีวิตของเธอตั้งแต่หมู่บ้านห่างไกลและชนบท ไปจนถึงวีรสตรีของชาติ ในสังคมปิตาธิปไตย เธอได้กลายเป็นแรงบันดาลใจให้แก่เด็กผู้หญิงหลายคนทั่วประเทศ
ใน ค.ศ. 2017 มีราได้เข้าร่วมการแข่งวิ่งแบบอัลตราเทรลอีกครั้งด้วยการแข่งครั้งแรกของเธอในเดือนกันยายน ค.ศ. 2017 ที่การวิ่งแข่งเทรลเบน เนวิส 120 กม. ในประเทศสกอตแลนด์ สหราชอาณาจักร ซึ่งเธอชนะการแข่ง และสร้างสถิติเส้นทางในช่วงเวลาที่ 14 ชั่วโมง 24 นาที เธอเป็นนักวิ่งเทรลระดับอาชีพ และเป็นส่วนหนึ่งของทีมวิ่งซาโลมอน
ความสำเร็จ.
เหล่านี้คือผลงานหลักของเธอ
<templatestyles src="Legend/styles.css" />  การวิ่งแข่งสกายรันเนอร์เวิลด์ซีรีส์ (ชนะ 2 ครั้ง)
ประเทศบัลแกเรียในพาราลิมปิกฤดูร้อน 2020

ประเทศบัลแกเรีย จะได้เข้าร่วมแข่งขันกีฬาพาราลิมปิกฤดูร้อน ครั้งที่ 16 ค.ศ. 2020 (พ.ศ. 2563) ณ กรุงโตเกียว ประเทศญี่ปุ่น ระหว่างวันที่ 24 สิงหาคม - 5 กันยายน พ.ศ. 2564 คณะกรรมการพาราลิมปิกแห่งประเทศบัลแกเรียได้ส่งทีมนักกีฬาที่ผ่านรอบคัดเลือกพาราลิมปิกแล้วทั้งหมด 3 คน เข้าร่วมการแข่งขันใน 2 ชนิดกีฬา
ประเทศชิลีในพาราลิมปิกฤดูร้อน 2020

ประเทศชิลี จะได้เข้าร่วมแข่งขันกีฬาพาราลิมปิกฤดูร้อน ครั้งที่ 16 ค.ศ. 2020 (พ.ศ. 2563) ณ กรุงโตเกียว ประเทศญี่ปุ่น ระหว่างวันที่ 24 สิงหาคม - 5 กันยายน พ.ศ. 2564 คณะกรรมการพาราลิมปิกแห่งประเทศชิลีได้ส่งทีมนักกีฬาที่ผ่านรอบคัดเลือกพาราลิมปิกแล้วทั้งหมด 19 คน เข้าร่วมการแข่งขันใน 7 ชนิดกีฬา
สหราชอาณาจักรในพาราลิมปิกฤดูร้อน 2020

สหราชอาณาจักร จะได้เข้าร่วมแข่งขันกีฬาพาราลิมปิกฤดูร้อน ครั้งที่ 16 ค.ศ. 2020 (พ.ศ. 2563) ณ กรุงโตเกียว ประเทศญี่ปุ่น ระหว่างวันที่ 24 สิงหาคม - 5 กันยายน พ.ศ. 2564 คณะกรรมการพาราลิมปิกแห่งประเทศสหราชอาณาจักรได้ส่งทีมนักกีฬาที่ผ่านรอบคัดเลือกพาราลิมปิกแล้วทั้งหมด 141 คน เข้าร่วมการแข่งขันใน 19 ชนิดกีฬา
ประเทศอาร์เจนตินาในพาราลิมปิกฤดูร้อน 2020

ประเทศอาร์เจนตินา จะได้เข้าร่วมแข่งขันกีฬาพาราลิมปิกฤดูร้อน ครั้งที่ 16 ค.ศ. 2020 (พ.ศ. 2563) ณ กรุงโตเกียว ประเทศญี่ปุ่น ระหว่างวันที่ 24 สิงหาคม - 5 กันยายน พ.ศ. 2564 คณะกรรมการพาราลิมปิกแห่งประเทศอาร์เจนตินาได้ส่งทีมนักกีฬาที่ผ่านรอบคัดเลือกพาราลิมปิกแล้วทั้งหมด 37 คน เข้าร่วมการแข่งขันใน 10 ชนิดกีฬา
ประเทศโครเอเชียในพาราลิมปิกฤดูร้อน 2020

ประเทศโครเอเชีย จะได้เข้าร่วมแข่งขันกีฬาพาราลิมปิกฤดูร้อน ครั้งที่ 16 ค.ศ. 2020 (พ.ศ. 2563) ณ กรุงโตเกียว ประเทศญี่ปุ่น ระหว่างวันที่ 24 สิงหาคม - 5 กันยายน พ.ศ. 2564 คณะกรรมการพาราลิมปิกแห่งประเทศโครเอเชียได้ส่งทีมนักกีฬาที่ผ่านรอบคัดเลือกพาราลิมปิกแล้วทั้งหมด 10 คน เข้าร่วมการแข่งขันใน 5 ชนิดกีฬา
ประเทศบอสเนียและเฮอร์เซโกวีนาในพาราลิมปิกฤดูร้อน 2020

ประเทศบอสเนียและเฮอร์เซโกวีนา จะได้เข้าร่วมแข่งขันกีฬาพาราลิมปิกฤดูร้อน ครั้งที่ 16 ค.ศ. 2020 (พ.ศ. 2563) ณ กรุงโตเกียว ประเทศญี่ปุ่น ระหว่างวันที่ 24 สิงหาคม - 5 กันยายน พ.ศ. 2564 คณะกรรมการพาราลิมปิกแห่งประเทศบอสเนียและเฮอร์เซโกวีนาได้ส่งทีมนักกีฬาที่ผ่านรอบคัดเลือกพาราลิมปิกแล้วทั้งหมด 13 คน เข้าร่วมการแข่งขันใน 2 ชนิดกีฬา
เฮอร์

เฮอร์ (เดิมสะกดว่า , ; เดนมาร์ก (เดิม):) เป็นท้องที่และที่ตั้งของเทศบาลเฮอร์ เทศมณฑลสกัวเนอ ประเทศสวีเดน ใน ค.ศ. 2010 ท้องที่นี้มีประชากร 7,865 คน 
ชื่อ.
ในอดีตเมืองนี้มีชื่อว่า Hørg (ในคริสต์ศตวรรษที่ 12), Hørgh (ในคริสต์ศตวรรษที่ 15) และท้ายที่สุดคือ Hør และ Hör ในช่วงต้นคริสต์ศตวรรษที่ 20 การไปรษณีย์สวีเดนเริ่มสะกดชื่อเมืองนี้โดยใส่อักษร "ö" สองตัว ในช่วงนั้นชาวสวีเดนมักเขียนคำว่า  ในส่วนที่อยู่ของจดหมายที่จะส่งไปยังผู้รับในเมืองเดียวกัน เพื่อหลีกเลี่ยงความสับสน การไปรษณีย์จึงเปลี่ยนตัวสะกดชื่อเมืองเป็น Höör
รัฐสภาอารูบา

รัฐสภาอารูบา (ปาเปียเมนตู: Parlamento di Aruba,) คือสภานิติบัญญัติระบบสภาเดี่ยวของอารูบาซึ่งเป็นประเทศองค์ประกอบของราชอาณาจักรเนเธอร์แลนด์ ตั้งอยู่ในหมู่เกาะเลสเซอร์แอนทิลลีสในทะเลแคริบเบียน ประกอบด้วยสมาชิกจำนวน 21 คน มาจากการเลือกตั้งคราวละ 4 ปี โดยใช้การเลือกตั้งระบบสัดส่วน สมาชิกรัฐสภาคงความเป็นสมาชิกภาพจนกระทั่งครบวาระทุก 4 ปี เพื่อให้มีการเลือกตั้งทั่วไป ผู้นำพรรคการเมืองที่มีเสียงข้างมากในสภาจะได้รับเลือกเป็นนายกรัฐมนตรี
ที่ทำการรัฐสภาตั้งอยู่ที่เมืองโอรันเยสตัด
ขจิตร ชัยนิคม

ขจิตร ชัยนิคม (เกิด 9 เมษายน พ.ศ. 2494) เป็นนักการเมืองชาวไทย ปัจจุบันดำรงตำแหน่งสมาชิกสภาผู้แทนราษฎร แบบบัญชีรายชื่อ สังกัดพรรคเพื่อไทย อดีตสมาชิกสภาผู้แทนราษฎรจังหวัดอุดรธานี และอดีตสมาชิกสภาผู้แทนราษฎรจังหวัดมหาสารคาม
ประวัติ.
ขจิตร เกิดเมื่อวันที่ 9 เมษายน พ.ศ. 2494 ที่อำเภอบ้านดุง จังหวัดอุดรธานี เป็นบุตรนายสุคิด นางสาว ชัยนิคม ด้านครอบครัวเคยสมรสแล้วหย่าเมื่อ 9 พฤศจิกายน พ.ศ. 2545 มีบุตร 2 คน
สำเร็จการศึกษาระดับปริญญาตรี การศึกษาบัณฑิต จากมหาวิทยาลัยศรีนครินทรวิโรฒ และระดับปริญญาโท ครุศาสตรมหาบัณฑิต จากจุฬาลงกรณ์มหาวิทยาลัย
การทำงาน.
ขจิตร เคยรับราชการครู ต่อมาหันมาลงสมัครรับเลือกตั้งสมาชิกสภาผู้แทนราษฎรจังหวัดอุดรธานี ได้รับเลือกตั้งครั้งแรกในการเลือกตั้งสมาชิกสภาผู้แทนราษฎรไทยเป็นการทั่วไป มีนาคม พ.ศ. 2535 สังกัดพรรคความหวังใหม่ และได้รับเลือกตั้งอีกครั้งในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2538 และการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2539 ซึ่งเขาได้รับแต่งตั้งเป็นเลขานุการรัฐมนตรีช่วยว่าการกระทรวงอุตสาหกรรม ในปี 2539
ต่อมาในปี 2548 ขจิตร ได้ลงสมัครรับเลือกตั้ง สส.จังหวัดอุดรธานีในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2548 สังกัดพรรคกสิกรไทย แข่งขันกับอดีต สส. 4 คน คือ ทองดี มนิสสาร เกียรติชัย ชัยเชาวรัตน์ วิชัย เอี่ยมวงศ์ และขจิตร ชัยนิคม โดยเขาได้คะแนน 6,703 คะแนน เป็นลำดับที่ 3 และในปี 2550 เขาย้ายมาลงสมัครรับเลือกตั้งในสังกัดพรรคมัชฌิมาธิปไตย แต่ไม่ได้รับเลือกตั้ง กระทั่งในเดือนมกราคม พ.ศ. 2552 มีการเลือกตั้งซ่อมสมาชิกสภาผู้แทนราษฎรจังหวัดมหาสารคามแทน สุทิน คลังแสง ซึ่งถูกตัดสิทธิ์ทางการเมือง โดยเขาลงสมัครรับเลือกตั้งในนามพรรคเพื่อไทย และได้รับเลือกตั้งเป็นสมาชิกสภาผู้แทนราษฎรจังหวัดมหาสารคาม
จากนั้นในปี 2554 เขากลับมาลงสมัครรับเลือกตั้งในจังหวัดอุดรธานีอีกครั้ง และได้รับเลือกตั้งต่อเนื่อง ในปี 2554 และ 2562 เป็น สส.สมัยที่ 6
ในปี 2563 เขาเป็นหนึ่งในสมาชิกพรรคเพื่อไทยที่ร่วมแสดงตนในการนับองค์ประชุมสภาผู้แทนราษฎรในการลงมติตั้งคณะกรรมาธิการศึกษาผลกระทบ ม.44 ซึ่งไม่เป็นไปตามมติพรรคเพื่อไทยและพรรคร่วมฝ่ายค้าน จนพรรคเพื่อไทยมีการตั้งคณะกรรมการตรวจสอบข้อเท็จจริง และลงโทษภาคทัณฑ์ ไม่ให้เข้าร่วมกิจกรรมพรรคในระยะเวลาหนึ่ง และพิจารณาไม่ส่งลงเลือกตั้งในครั้งต่อไป
ปลายปีพ.ศ. 2567 เขาได้เป็น สมาชิกสภาผู้แทนราษฎรไทย ชุดที่ 26 เริ่มปฏิบัติหน้าที่ 17 ตุลาคม 2567
ประเทศอาเซอร์ไบจานในพาราลิมปิกฤดูร้อน 2020

ประเทศอาเซอร์ไบจาน จะได้เข้าร่วมแข่งขันกีฬาพาราลิมปิกฤดูร้อน ครั้งที่ 16 ค.ศ. 2020 (พ.ศ. 2563) ณ กรุงโตเกียว ประเทศญี่ปุ่น ระหว่างวันที่ 24 สิงหาคม - 5 กันยายน พ.ศ. 2564 คณะกรรมการพาราลิมปิกแห่งประเทศอาเซอร์ไบจานได้ส่งทีมนักกีฬาที่ผ่านรอบคัดเลือกพาราลิมปิกแล้วทั้งหมด 12 คน เข้าร่วมการแข่งขันใน 4 ชนิดกีฬา
วัดเจดีย์ยอดทอง

วัดเจดีย์ยอดทอง เป็นวัดราษฎร์สังกัดคณะสงฆ์ฝ่ายธรรมยุติกนิกาย ตั้งอยู่ในตำบลในเมือง อำเภอเมืองพิษณุโลก จังหวัดพิษณุโลก
วัดเจดีย์ยอดทองสร้างขึ้นในสมัยสุโขทัย ในช่วงพุทธศตวรรษที่ 19–20 โดยมีหลักฐานสำคัญ คือ เจดีย์ทรงพุ่มข้าวบิณฑ์หรือเจดีย์ทรงยอดดอกบัวตูม เป็นเจดีย์สุโขทัยองค์เดียวที่พบในพิษณุโลก สันนิษฐานว่า สร้างในรัชสมัยพระมหาธรรมราชาที่ 1 (พระยาลิไท) คราวเสด็จมาครองเมืองพิษณุโลกและได้มีการบูรณะกันต่อมาตลอดสมัยสุโขทัยสมัยอยุธยาและสมัยรัตนโกสินทร์ ต่อมาเป็นวัดร้าง และได้รับตั้งเป็นวัดที่มีพระสงฆ์เมื่อวันที่ 8 กุมภาพันธ์ พ.ศ. 2520 วัดเจดีย์ยอดทองได้รับการบูรณะประมาณปี พ.ศ. 2533–2534 โดยดำเนินการบูรณะเฉพาะเจดีย์ทรงพุ่มข้าวบิณฑ์ ส่วนฐานวิหารด้านทิศตะวันออกอยู่ด้านใต้อาคารไม้ของวัด กรมศิลปากรประกาศขึ้นทะเบียนโบราณสถานครั้งแรก ใน พ.ศ. 2479 ในชื่อว่า วัดยอดทอง ต่อมาได้ประกาศขอบเขตที่ดินโบราณสถานวัดยอดทองในราชกิจจานุเบกษา เล่ม 118 ตอนพิเศษ 124 ง ประกาศ ณ วันที่ 29 มิถุนายน พ.ศ. 2544 รวมเนื้อที่ 8 ไร่ 2 งาน 90 ตารางวา ที่ชื่อว่าวัดเจดีย์ยอดทองนั้น ที่ยอดของเจดีย์อาจจะเป็นทองหรือหุ้มทองมาก่อนก็ได้
เจดีย์ทรงพุ่มข้าวบิณฑ์มีฐานกว้างประมาณ 9 เมตร สูง 21 เมตร เฉพาะที่ยอดทรงดอกบัวตูมนั้น ได้เห็นรอยกระเทาะของปูนทำให้แลเห็นการเสริมยอดโดยการพอกปูนเพิ่มที่ยอดแหลมของดอกบัว มีแนวกำแพงล้อมรอบขนาดกว้าง 14.50 เมตร ยาว 14.50 เมตร ฐานกำแพงกว้าง 50 ซม. ก่ออิฐถือปูน มีทางเข้าทางทิศเหนือและทิศใต้ ขนาดกว้าง 1 เมตร ปรากฏซุ้มจระนำทั้งสี่ทิศ ซุ้มจระนำประดิษฐานพระพุทธรูปปูนปั้นประทับยืน ส่วนพระเศียร พระวรกายและพระกรหักหายไป ด้านหน้าเจดีย์เป็นวิหาร พบฐานอาคารก่อด้วยอิฐ ขนาดยาว 25 เมตร กว้าง 10 เมตร ฐานสูงประมาณ 30 ซม. แนวฐานส่วนใหญ่อยู่ใต้อาคารมุงสังกะสีของวัด และมีคูน้ำล้อมรอบ กว้างประมาณ 90 เมตร ยาว 100 เมตร บริเวณด้านทิศเหนือค่อนข้างตื้นเขิน เพราะไม่ได้ดำเนินการขุดลอกชั้น ทิศใต้ถูกปรับเพื่อเป็นบ่อเลี้ยงปลาของวัด ส่วนทิศตะวันออกและทิศตะวันตกถูกถมไประหว่างการปรับปรุงสภาพวัด
เบอร์มิวดาในพาราลิมปิกฤดูร้อน 2020

ประเทศเบอร์มิวดา จะได้เข้าร่วมแข่งขันกีฬาพาราลิมปิกฤดูร้อน ครั้งที่ 16 ค.ศ. 2020 (พ.ศ. 2563) ณ กรุงโตเกียว ประเทศญี่ปุ่น ระหว่างวันที่ 24 สิงหาคม - 5 กันยายน พ.ศ. 2564 คณะกรรมการพาราลิมปิกแห่งประเทศเบอร์มิวดาได้ส่งทีมนักกีฬาที่ผ่านรอบคัดเลือกพาราลิมปิกแล้วทั้งหมด คน เข้าร่วมการแข่งขันใน ชนิดกีฬา
ประเทศภูฏานในพาราลิมปิกฤดูร้อน 2020

ประเทศภูฏาน จะได้เข้าร่วมแข่งขันกีฬาพาราลิมปิกฤดูร้อน ครั้งที่ 16 ค.ศ. 2020 (พ.ศ. 2563) ณ กรุงโตเกียว ประเทศญี่ปุ่น ระหว่างวันที่ 24 สิงหาคม - 5 กันยายน พ.ศ. 2564 คณะกรรมการพาราลิมปิกแห่งประเทศภูฏานได้ส่งทีมนักกีฬาที่ผ่านรอบคัดเลือกพาราลิมปิกแล้วทั้งหมด 2 คน เข้าร่วมการแข่งขันใน 1 ชนิดกีฬา
รัฐสภาแองกวิลลา

รัฐสภาแองกวิลลา  คือสภานิติบัญญัติระบบสภาเดี่ยวของแองกวิลลาซึ่งเป็นดินแดนโพ้นทะเลของสหราชอาณาจักรในทะเลแคริบเบียน ประกอบด้วยสมาชิกจำนวน 13 คน โดย 7 คนมาจากการเลือกตั้งแบ่งเขตเลือกตั้งเขตละหนึ่งคนใช้ระบบแบ่งเขตคะแนนสูงสุด และอีก 4 คน "โดยรวม" จากประชากรทั้งหมดใช้การลงคะแนนแบบเสียงเดียวโอนไม่ได้) และ 2 คนซึ่งเป็นสมาชิกโดยตำแหน่ง (ex-officio members) ได้แก่อัยการสูงสุด และประธานสภาซึ่งมาจากการแต่งตั้งจากบุคคลจากภายนอกสภา